NEŠTO ODVLAČI PLANETE | Galaksija Nova\nIli je tajanstvena Planeta 9 ostavila svoj sablasni otisak u spoljašnjim delovima Sunčevog sistema, iskrivljujući orbite tela oko sebe svojom gravitacionom silom. Ili je to isto svojom gravitacionom silom čini nevidljiva iskonska crna.\nPersival Louel bio je čovek s mnogo mana. Vrlo bogati putopisac i biznismen iz 19. veka pročitao je knjigu o Karlu Marsu i na temelju toga odlučio postati astronom. Tokom sledećih desetleća izneo je niz fantastičnih tvrdnji. Bio je uveren da postoje Marsovci i mislio je da ih je pronašao (a nije). Drugi su dokumentovali čudne linije koje prolaze planetom, a Louel je sugerisao da se radi o kanalima koji su izgrađeni kao poslednji pokušaj umiruće civilizacije da dođe do vode iz polarnih ledenih površina. Iskoristio je svoje bogatstvo za izgradnju kompletne zvezdarnice, samo da bi imao bolji pogled. Pokazalo se da je reč o optičkoj iluziji koju stvaraju planine i krateri na Marsu kad ih gledate kroz nekvalitetne teleskope, piše Bi-Bi-Si.\nLouel je verovao da planeta Venera ima žice, što se u njegovim beleškama vidi kao paukove niti koje izviru iz središta (a koje ne postoje). Iako su ih njegovi saradnici pokušali pronaći, činilo se da je samo on mogao videti taj neočekivani detalj. Danas se pretpostavlja da su to bile sene koje su proizlazile iz dužice njegovog oka dok je gledao kroz teleskop.\nNo, najviše je bio odlučan da pronađe devetu planetu u Sunčevom sustemu, hipotetsku planetu „iks” (X), za koju se u to vreme smatralo da je odgovorna za nepravilne orbite planeta najudaljenijih od Sunca, hladnoplavih i ledenih divova Urana i Neptuna. Iako nikad nije ugledao tog fantomskog monstruma, potraga je progutala poslednju deceniju njegovog života. Nakon nekoliko nervnih slomova, umro je u 61. godini. Nije mogao pretpostaviti da će potraga trajati 2021. godine.\nNeopterećen vlastitom smrtnošću, Louel je oporukom ostavio milion dolara za pronalaženje planete „iks”. Tako je nakon kratkog prekida zbog pravnog spora s njegovom udovicom Konstans Louel, njegova zvezdarnica nastavila potragu. Samo 14 godina kasnije, 18. februara 1930, mladi astronom gledao je dve fotografije neba prošaranog zvezdama i spazio malu mrlju. Pronašao je planetu Pluton koja se neko vreme smatrala planetom „iks”. Ali to nije dugo potrajalo. Uskoro su naučnici shvatili da to ne može biti ono što je Louel tražio jer nije bilo ni približno dovoljno veliko da odvuče Neptun i Uran s njihovih očekivanih orbita. Pluton je bio samo slučaj uljez koji se našao u tom području.\nKonačni udarac planeti „iks” X 1989. godine zadao je svemirski brod „vojadžer 2” koji je prohujao pored Neptuna i otkrio da je nešto lakši nego što se prvotno mislilo. Imajući to na umu, jedan naučnik iz NASE izračunao da su orbite spoljašnjih planeta sve vreme imale smisla. Louel je pokrenuo potragu koja uopšte nije bila potrebna. No, baš kad je ugašen koncept skrivene planeta, postavljeni su temelji za njeno uskrsnuće. „Vojadžerova” misija dovela je do još jednog velikog otkrića – postojanja Kajperovog pojasa. Ova kosmička krofna smrznutih predmeta proteže se odmah iza Neptunove orbite i jedno je od najvećih obeležja Sunčeva sustava. Toliko je velika da se smatra da sadrži stotine hiljada tela prečnika većeg od 100 kilometara i bilion kometa.\nUbrzo su naučnici shvatili da Pluton verovatno nije jedino veliko nebesko telo na obodu Sunčevog sistema, počeli su se pitati da li je Pluton zapravo planeta. Potom su pronašli Sednu (oko 40 posto Plutonove veličine), Kaouar (oko polovine veličine Plutona) i Eris (gotovo iste veličine kao Pluton). Postalo je jasno da astronomima treba nova definicija. Međunarodna astronomska unija odlučila je 2006. godine da se Pluton degradira na patuljastu planetu, zajedno s drugim otkrivenim prinovama. Majk Braun, profesor planetarne astronomije u Kalifornijskom institutu za tehnologiju, koji je vodio naučnu ekipu koja je identifikovala Eris, sebe smatra „čovekom koji je ubio Pluton”. Devete planete više nema.\nIstovrmeno je otkriće tih novih nebeskih tela otkrilo novi trag u potrazi za skrivenim planetom. Pokazalo se da se Sedna ne kreće kako je očekivano, prateći eliptične prstenove oko Sunca, unutar Kajperovog pojasa. Umesto toga, ova patuljasta planeta kreće se bizarnom i neočekivanom putanjom od 76 distanci Zemlja-Sunce (oko 11 milijardi kilometara) u centru Sunčeva sistema do više od 900 distanci (oko 135 milijardi kilometara). Sednina orbita toliko je krivudava da joj treba 11.000 godina da bi se zaokružila; poslednji put kad je Sedna bila na sadašnjoj poziciji ljudi su tek otkrili poljoprivredu. Izgledalo je kao da nešto odvlači Sednu sa očekivane putanje.\nMoguće je da se radi o hipotetskoj prinovi u Sunčevom sistemu, ali ne onako kako se pre mislilo. Isti onaj Majk Braun koji je ubio Pluton, zajedno s kolegom Konstantinom Batiginom, takođe profesorom planetarnih nauka na Kalteku, 2016. godine napisao je rad u kojem nagađa o postojanju velike planete, pet do deset puta veće od Zemlje. Njihova ideja proizašla je iz zapažanja da Sedna nije jedino telo koje odskače. Ima ih još šest i sva imaju odmak prema istom smeru. Postoje i drugi tragovi, poput činjenice da je svako telo nagnuto na svojoj osi u potpuno istom smeru. Dvojica naučnika izračunala su da je verovatnoća da svih šest svemirskih tela bude slučajno povučeno u istom smeru pod istim nagibom samo 0,007 odsto!\nKonstantin Batigin (Caltech)\n„Smatrali smo da je ovo prilično zanimljivo. Kako je to uopšte moguće? Ovakvo okupljanje tela bi se vremenom raspršilo pod uticajem gravitacija planeta”, kaže Batigin za Bi-Bi-Si. Umesto toga, oni sugerišu da je Planeta 9 ostavila svoj sablasni otisak u spoljašnjim delovima Sunčevog sistema, iskrivljujući orbite tela oko sebe svojom gravitacionom silom. Nekoliko godina kasnije, broj svemirskih tela koja se uklapaju u ekscentrični orbitalni uzorak povećao se na 19. Iako niko još nije video hipotetsku planetu, o njoj se može zaključiti dosta toga. Kao i kod drugih tela izvan Kajperovog pojasa, orbita nove Planete 9 bila bi toliko iskrivljena da se kreće od 600 distanci Zemlja-Sunce (90 milijardi kilometara) do 300 distanci (45 milijardi kilometara). Naučici su, takođe, napisali da je zaleđena i da ima čvrsto jezgro kao Uran ili Neptun.\nPotom je tu i intrigantno pitanje odakle je uopšte mogla doći Planeta 9. Zasad postoje tri glavne teorije. Jedna je da se formirala tamo gde se trenutno skriva, što Batigin odbacuje kao malo verojatno jer bi to zahtevalo da se rani Sunčev sistem protegne daleko do njegog skrovišta. Postoji zanimljiva sugestija da je Planeta 9 zapravo uljez, nebesko telo koja je davno ukradeno drugoj zvezdi dok je Sunce još bilo u zvezdanom jatu u kojem je rođeno. „Problem s ovakvom pričom je u tome da će Sunce u sledećem susretu isto tako verovatno izgubiti planetu. Dakle, statistički je ovaj model problematičan”, objašnjava Batigin.\nZatim imamo Batiginovo omiljeno objašnjenje, za koje ipak kaže da nije sasvim pouzdano. U ovom scenariju, planeta se formira mnogo bliže Suncu, u vreme kada je Sunčev sistem još bio u ranoj fazi postojanja i planete su tek počele da se koaguliraju iz gasa i prašine. „Planeta 9 se nekako motala oko područja formacije velikih planeta, potom su je odgurnuli Jupiter ili Saturn, da bi na kraju njena orbita bila modifikovana prolazećim zvezdama”, rekao je Batigin.\nZašto je ne vidimo?\nNaravno, sve ovo vodi očitom pitanju – ako je Planeta 9 zaista tamo, zašto je niko još nije pronašao? „Nisam imao predstavu kako je teško pronaći Planetu 9, sve dok jenisam počeo tražiti teleskopom zajedno s Majkom. Teško ju je pronaći zato što većina astronomskih istraživanja ne traži jednu konkretnu stvar”, nastavlja Batigin. Na primer, astronomi obično traže klasu tela, poput određene vrste planeta. Čak i ako su retka, ako se istražuje dovoljno široko prostranstvo, pronaći će se nešto. Ali tražiti konkretno telo kao što je Planeta 9, nešto je sasvim drugo.\nTeleskop Subaru (Wikipedia)\n„Ona se nalazi u jednom sasvim malom deliću neba”, kaže Batigin dodajući da je drugi faktor u potrazi vremenska raspoloživost prave vrste teleskopa. „Jedina opcija za traženje Planete 9 trenutno jeste teleskop Subaru”, rekao je Batigin. Ovaj 8,2-metarski uređaj smešten je na vrhu uspavanog vulkana Maunakeja na Havajima i sposoban je uhvatiti čak i slabo svetlo udaljenih nebeskih tela. S obzirom na to da je zasenjeni planeta tako daleko, mala je verovatnoća da će odražavati mnogo sunčeve svetlosti. „Imamo samo jedan uređaj koji možemo koristiti, a godišnje na njemu dobijemo možda tri noći. Dobra je vest da Vera Rubin teleskop postaje operativan u sledećih nekoliko godina i oni će je verovatno pronaći”, smatra Batigin. Ovaj teleskop sledeće generacije koji se trenutno gradi u Čileu, ssistematski će skenirati nebo, fotografišući celokupan dostupan pogled svakih nekoliko noći.\nMeđutim, postoji jedan zaista neobičan scenario u kojem planeta na ovaj način nikad neće biti pronađena. Možda nije reč o planeti, nego o crnoj rupi. „Svi dokazi o postojanju planete su gravitacijski”, ističe Džejms Anvin, profesor fizike sa Univerziteta Ilinois u Čikagu koji je prvi izneo ovu teoriju, zajedno s Džejkobom Šolcom, istraživačem sa Univerziteta u Torinu. Anvin kaže da postoje druga tela koji mogu stvarati snažnu gravitacionu silu. Umesto Planete 9 mogla bi postojati mala kugla ultrakoncentrisane tamne tvari ili iskonska crna rupa. Budući da su crne rupe među najgušćim pojavama u svemiru, on objašnjava da je sasvim moguće da jedna takva iskrivljuje orbite udaljenih nebeskih tela u spoljašnjem Sunčevom sistemu.\nDžejms Anvin (UIC)\nCrne rupe kakve poznajemo obično uključuju zvezdane crne rupe kojr imaju masu triput veću od Sunca i supermasivne crne rupe, koje su milionima ili milijardama puta teže od Sunca. Dok ove prve nastaju iz umirućih zvezda koje se urušavaju same u sebe, ove druge su tajnovitije. Možda počinju kao kolosalne zvezde koje implodiraju, a potom postupno akumuliraju sve više mase proždirući sve oko sebe, uključujući druge crne rupe.\nIskonske crne rupe su drukčije. Nikad nisu uočene, ali smatra se da potiču iz magline energije i materije koje su se formirale u prvoj sekundi Velikog praska. U tako neujednačenom okruženju, neki delovi svemira možda su postali tako gusti da su se stisnuli u malene džepove s masom planeta. Anvin ističe da ova crna rupa nije nastala od zvezde, budući da takva tela zadržavaju svoje snažno gravitaciono privlačenje, a ova je samo koncentrisana. Čak i najmanje zvezdane crne rupe imaju masu triput veću od Sunca, pa bi to značilo da postoje tri dodatna Sunca koja privlače planete Sunčevom sistemu. Ukratko, definitivno bismo primetili tako nešto.\nMeđutim, Anvin i Šolc kažu da bi to mogla biti iskonska crna rupa, jer se smatra da su one znatno manje. „Budući da su takva tela rođena u ranim fazama svemira, gusta područja od kojih su nastala možda su bila posebno mala. Kao rezultat toga, masa sadržana u ovoj crnoj rupi može biti znatno manja od mase zvezde. Možda se radi o samo nekoliko kilograma”, rekao je Šolc za Bi-Bi-Si. Ovo je u skladu s nagađanjima o masi Planete 9, za koju se smatra da je deset puta veća od Zemljine.\nKako bi to izgledalo? Treba li da budemo zabrinuti? Da li bi ovo moglo biti uzbudljivije od otkrivanja planeta? Prvo, iskonske crne rupe dovoljno su guste da iz njih nikakva svetlost ne može pobeći. One su najdublji oblik crnog. To znači da se ova crna rupa ne može videti nijednim postojećim teleskopom. Ako bismo gledali ravno u nju, jedini trag njene prisutnosti bila bi praznina, sićušni procep u zvjezdanom pokrivaču na noćnom nebu.\nTo nas dovodi do pravog problema. Iako bi masa ove crne rupe bila jednaka procenjenoj masi Planete 9, dakle deset puta veća od mase Zemlje, bila bi zgusnuta u volumen veličine pomorandže. Da bismo pronašli takav predmet, potrebna je određena domišljatost. Dosadašnji predlozi uključuju traženje gama-zraka koji emituju predmeti dok upadaju u crne rupe ili slanje stotina malih svemirskih letelica koje bi uz malo sreće mogle proći dovoljno blizu da ih privuče i ubrza na uočljiv nivo.\nBudući da misteriozno gravitaciono privlačenje proizlazi iz najudaljenijih delova našeg Sunčevog sistema, sonde bi se morale slati laserskim navođenjem sa Zemlje, koje bi ih ubrzalo na 20 posto brzine svetlosti. Ako bi sonde putovale sporije, trebale bi im stotine godina da stignu do crne rupe, pa bi eksperiment potrajao duže od ljudskog životnog veka. Ove futurističke letelice već se smišljaju za još jednu ambicioznu misiju, projekt Breakthrough Starshot, čiji je cilj poslati ih u zvezdani sietm Alfa Kentauri, udaljen 4,37 svetlosnih godina.\nAko bismo otkrili preteću crnu rupu, a ne hladnu planetu, Anvin kaže da nema razloga za paniku: „U središtu naše galaksije nalazi se supermasivna crna rupa, ali nismo zabrinuti da će progutati Sunčev sistem jer smo u stabilnoj orbiti oko nje”. Dakle, iako primitivna crna rupa usisava sve što joj se nađe na putu, to ne bi uključivalo Zemlju koja joj se, kao i druge unutrašnje planete, nikad ne približava. „Ne radi se o usisavaču”, objašnjava Anvin dodajući da iz perspektive bilo koga sa Zemlje postojanje neotkrivene crne rupe u Sunčevom sistemu nije toliko različito od postojanja neotkrivene planete. No, dok su zvezdane i iskonske crne rupe u suštini iste, ove potonje nikad nisu pronađene i proučene, pa se očekuje da će razlika u razmerama dovesti i do nekih bizarnih fenomena. „Rekao bih da su stvari koje se događaju s malim crnim rupama zanimljivije od onoga što se događa s velikim crnim rupama”, kaže Šolc.\nJedan od primera jeste postupak prigodno nazvan špagetifikacija, koji često ilustruje basna o astronautu koji je došao suviše blizu crne rupe, do tačke s koje ni svetlost ne može pobjeći i upao s glavom napred. Iako su glava i stopala bili udaljeni samo koji metar, razlika u gravitacionim silama koje deluju na njih bile su tako velike da je astronaut bio rastegnut poput špageta.\nZanimljivo je da bi ovaj učinak trebalo biti dramatičniji što je crna rupa manja. Šolc objašnjava da se radi o relativnoj udaljenosti. Ako ste visoki dva metra i padnete preko granice delovanja koja je samo jedan metar od središta iskonske crne rupe, razlika u položaju vaše glave i stopala veća je u poređenju s veličinom crne rupe. To znači da biste se rastegnuli mnogo više nego da ste upali u zvezdanu crnu rupu koja je prečnika milionima kilometara. Špagetifikacija je već uočena teleskopom, kad je jedna zvezda došla preblizu crne rupe na 215 miliona svetlosnih godina od Zemlje i pritom bila rastrgnuta. No, ako u našem Sunčevom sistemu postoji iskonska crna rupa, to bi astrofizičarima omogućilo proučavanje njenog ponašanja izbliza.\nŠta Batigin misli o mogućnosti da je dugo tražena deveta planeta zapravo crna rupa? „To je kreativna ideja i ne možemo je potpuno isključiti, ali mislim da su planete ipak malo češće. Možda je to samo moja pristranost, budući da sam profesor planetarnih nauka”, rekao je Batigin. Dok Anvin i Šolc navijaju za iskonsku crnu rupu da bi eksperimentisali, Batigin je jednako željan da otkrije divovsku planetu, navodeći činjenicu da su u galaksiji najčešće upravo planete mase slične Planeti 9. „Većina egzoplaneta koje kruže oko zvezda sličnih Suncu veće su od Zemlje i bitno manje od Neptuna i Urana”, dodaje Bagatin.\nAko naučnici, ipak, pronađu nestalu planetu, to će biti najbliže što mogu doći u uvidu kakve planete postoje drugde u galaksiji. Vreme će pokazati hoće li ova potraga biti uspešnija od Louelove, ali Batigin je uveren da je njihova misija potpuno drukčija: „Svi su predlozi prilično različiti u podacima koje žele objasniti i u mehanizmima koje koriste u objašnjenju”.\nU svakom slučaju, potraga za legendarnim devetim planetom već je pomogla da se promeni naše razumevanje Sunčevog sistema. Ko zna šta ćemo još pronaći pre nego što se potraga završi?


Humoreskica: Počelo je, počelo | ЖИКИШОН • ŽIKIŠON\n← „Сатира фест 2011” (ипак) 6. октобра\nЖишка #53 →\nAko vam je ovo leto bilo dosadno zato što zbog besparice niste mogli ni do rodnog sela, a kamoli na more, ili ne daj Bože u inostranstvo, ovih dana možete da odahnete. Televizija je počela sa direktnim prenosima zasedanja drage nam Narodne skupštine. Iskupilo se staro društvance da nas razveseli, zabavi, a bogami i ponešto nauči. Vidi se da su se dragi poslanici lepo odmorili, mada ne znamo od čega, da su lepo pocrneli, a neki i liniju doterali. Sigurno ovima na kraju nije odgovarala domaća kuhinja, pa će pokušati da se vrate na staro, koristeći obilato skupštinski restoran.\nElem, dok se izabrani predstavnici naroda budu preganjali, dok pred TV kamerama budu telefonirali, zevali, čitali novine, žvakali žvaku i bavili se ostalim društveno-korisnim aktivnostima, narod će posle prenosa gledati kako da sastavi kraj s krajem. Nevolja je u tome što od onih koje pomno pratimo nemamo mnogo koristi, osim što nas ponekad tako lepo nasmeju.


Beograd prodaje jednu od najskupljih gradskih lokacija, budući vlasnik mora da poštuje ove uslove - Biznis Telegraf.rs\n13/08/19 | 10:12 ≫ 10:55\nVraćanje Beograda na reke\nZamenik gradonačelnika Beograda Goran Vesić rekao je da će Direkcija za građevinsko zemljište i izgradnju Beograda sutra objaviti oglas o otuđenju građevinskog zemljišta na lokaciji "Marina Dorćol”.\nRok za dostavljanje ponuda je 12. septembar, a licitacija je 13. septembra.\n– Na ovaj način Grad Beograd nastavlja sa politikom vraćanja Beograda na reke. Jedan od projekata koji dokazuje upravo to je „Beograd na vodi” koji u potpunosti menja taj deo srpske prestonice i pretvara ga u novi centar grada – istakao je Vesić.\nКako je naveo, prema planu detaljne regulacije lokacija se nalazi u zoni predviđenoj za komercijalne delatnosti i stanovanje, a pored ovih objekata obavezna je i izgradnja uređenih zelenih površina sa drvoredom, koji moraju biti u javnom korišćenju.\n– Maksimalna bruto površina objekata koji se grade na lokaciji je 76.000 kvadratnih metara. Na tehničku dokumentaciju za sve objekte i sadržaje koji se budu gradili saglasnost će davati Кomisija za planove Skupštine grada Beograda. Takođe, budući investitor će morati da se pridržava uslova nadležnih institucija u pogledu zaštite okoline spomenika kulture Termoelektrana „Snaga i svetlost“, kako se ne bi ugrozile njene vrednosti – pojasnio je Vesić.


U ovo vreme ludoo | Vienna, Austria\nU ovo vreme ludoo\nMozda bas u ovom " ludom vremenu " kada su vise Niko nece ceni prave ljudske vrednosti I dobrotu duse. Vec u ovo vreme ludo se gleda samo materijalno I novcano. Kada nije bitna ni razlika u godinama niti bilo sta drugo nego samo koliko imas na racunu I u dzepu. Pa eto ako slucajno postoje jos devojke kojima novac I materijalno stvari nisu na prvom mestu neka se javi. Imam 33 god sportista iskren I skroman..\nKontakt Janko: U ovo vreme ludoo


Krivokapić: Crna Gora je matica Srba koji žive u Crnoj Gori, a ne Beograd | Trebinje Live\nU istoriji Crne Gore nije zabilježeno da se u kratkom vremenskom periodu, sa najviših državnih adresa Srbije, upućuju otrovne poruke Vladi i predsjedniku Skupštine Crne Gore, kako bi se na taj način pokušali proglasiti izdajnicima, poručio je danas premijer Crne Gore Zdravko Krivokapić.\nKrivokapić je danas na sjednici Skupštine Crne Gore, u okviru Premijerskog sata, odgovarao na pitanja poslanika. Premijerskom satu nisu prisustvovali poslanici DPS-a i DF-a, koji bojkotuju rad parlamenta.\nOdgovarajući na pitanje poslanika koalicije "Crno na bijelo" Srđana Pavićevića, kako, u kontekstu najnovijih političkih događanja, tumači odnos srpskih zvaničnika prema Vladi, premijeru i zvaničnoj politici Crne Gore i njenim protagonistima, Krivokapić je istakao "da u istoriji Crne Gore nije zabilježeno, da se u kratkom vremenskom periodu, sa najviših državnih adresa Srbije, ovako otrovne strijele upućuje Vladi, premijeru, predsjedniku Skupštine i na taj način pokušava da nas proglasi izdajnicima“.\n"Vlada nema otvorenih pitanja sa svojim susjedima i dosljedna je u sprovođenju ovog cilja, i to ne samo kroz prizmu evropskih i evroatlanskih integracija, već kao svom nedvosmislenom i trajnom opredjeljenju", poručio je Krivokapić.\nNaglasio je da je u više navrata istaknuto da je Crna Gora posvećena razvoju dobrosusjedskih odnosa sa Srbijom.\n"Najbolji dokaz je da bukvalno ne postoji ministar iz ove Vlade koji nije posjetio Srbiju", rekao je Krivokapić.\nKazao je da je veliki broj turista iz Srbije, koji trenutno borave u Crnoj Gori, pokazatelj da su trenutno zaoštravanje političkih odnosa između dvije države neće uticati na svakodnevni život građana dvije države.\n"Prirodno je da postoje nesuglasice, ali treba staviti akcenat na ono što spaja dvije države, a ne razdvaja", poručio je Krivokapić.\nPavićević je rekao Krivokapiću da bi volio da objasni kolegama da mjera srpstva u Crnoj Gori apsolutno ne mora da bude u okvirima koje su postavili Ivica Dačić, Aleksandar Vučić, Milorad Dodik i Aleksandar Vulin.\n"Mi bi voljeli da oni ispoštuju našu želju da ostanemo autentični u našem postajanju", kazao je Pavićević.\nKrivokapić je kazao da je Crna Gora matica Srba koji žive u Crnoj Gori, a ne Beograd.\n"To je činjenica. To što su određeni srpski političari uveli praksu je jedan odnos dogovora koji pokušava da pretvori crnogorski dio prostora u vječite sukobe", rekao je crnogorski premijer.\nIstakao je da su podjele u Crnoj Gori naslijeđene.\n"Zato, ako želimo da idemo naprijed, to jedino možemo ekonomskim preporodom", poručio je Krivokapić.\nNakon što je Skupština Crne Gore 17. juna usvojila Rezoluciju o Srebrenici, od strane vlasti u Srbiji upućene su oštre poruke prema zvaničnoj Podgorici.\nTagovi: Crna Gora Srbija Zdravko Krivokapic\nBošković - Investitori iz Srbije zainteresovani za ulaganje u Trebinje\nU kovid bolnicu u Batajnici umrlo petoro mladih, najstariji imao 26 godina


Katastrofa: Ljudski nemar prema prirodi u zeničkom naselju Talami – Bistro Bosno i Hercegovino!\nOsim što su odraz nečije lične kulture, nemara prema prirodi i ekološke neosvješćenosti, divlje deponije smeća predstavljaju i izvor zdravstvene opasnosti. Zagađuju tlo i vodu, neke sadrže otrovne elemente, fekalije i opasne bakterije.\nNa području Grada Zenica, nakon njihovog otklanja, najčešće, na istom mjestu, načine se nove. Ekipa RTV Zenica posjetila je naselje Talami i zabilježila kako izgleda nemar prema prirodi i to nedaleko od Kantonalne bolnice Zenica, pored saobraćajnice i na obali Babine rijeke.\nDivlja deponija smeća koju nesavjesni sugrađani, nakon odvoza gomile otpada, ponovo načine, osim što je izuzetno ružan prizor, predstavlja još jedan u nizu ekoloških problema u Gradu Zenica, opasnost je zdravstvenog karaktera, i prema riječima jedne mještanke naselja Talami, smrad koji se širi sa deponije i dim kada se deponija zapali, čini im svakodnevno ozbiljne probleme.\nNa sreću ima i onih koji znaju koliko je značajno stanje okoliša i koliko je bitno uticati na bilo koji način da se sačuva ekološka stabilnost. Jedan od načina je i prijavljivanje uočenih deponija smeća, a na pitanje koja je procedura prijave, odgovor smo potražili u Upravi Grada Zenica. Zoran Marković, glavni komunalni inspektor Službe za ekologiju, komunalne i inspekcijske poslove pri Gradskoj upravi, ističe da je saradnja građana veoma bitna i uvijek dobrodošla, a prijaviti uočenu divlju deponiju mogu na više načina, putem telefona Službe, pismeno ili dolaskom u prostorije ove Službe u Upravi Grada Zenica.\n“Najbitnije je da se pri prijavi navede gdje se deponija nalazi, da bi inspekcija mogla u što kraćem roku intervenisati”, kaže Marković.\nFotografije divlje deponije snimljene u trenutku činjenja djela, uz detalj da se jasno vidi osoba koja baca smeće, je najbolja varijanta prijave ali i najrjeđa. Kako navodi gospodin Marković , utvrđivanje identiteta počinitelja je najteži dio, a najvjerodostojnije bi bilo svjedočenje osobe koja je dostavila prijavu protiv počinitelja, tokom sudskog procesa, što je opet rijetkost.\nImajući podatke subjekta inspekcijskog nadzora, ističe Marković, moguće je utvrditi i sankcije za ovaj vid počinjenog djela. Novčane kazne za pravna lica su od 500 KM do 5.000 KM i za odgovorno lice u pravnom licu od 100 KM do 1.000 KM, odnosno od 40 do 300 KM za građanina kada se utvrdi da je on to nesporno učinio.\nZa neke sugrađane najpogodnija mjesta za bacanje svog smeća su pored saobraćajnica, izvorišta, vodotoci, obale rijeka i njihove pritoke, što je posebno opasno. Nažalost, prema njihovom mišljenju i ponašanju, stanje okoliša je nebitno.\n(http://zenicainfo.ba – Zijada Ramić)\n← Jezero Starača: 5. Štukijada 13. oktobra\nJezero Modrac: Održana 4. “Štukijada” (VIDEO) →\n26. Decembra 2009. 5. Juna 2019. Alas 0


Novi Talgo voz stigao u Zenicu – Miruh Bosne\nDugoočekivani Talgo voz Željeznica Federacije BiH stigao je danas i u Zenicu.\nNakon što se godinama očekivalo puštanje ovog voza u funkciju, danas je upriličena prva testna vožnja od Sarajeva do Zenice.\nBrojni Zeničani, ali i uposlenici Željeznica Federacije BiH u Zenici su s velikim oduševljenjem dočekali ovaj voz, iskoristivši priliku da se fotografišu i uvjere u savremene tehnologije i usluge koje nudi ovaj novitet.\nSavjetnik generalnog direktora Željeznica FBiH Samir Kadrić izjavio je za Fenu da po okonačnju testnih vožnji, kako je dodao, očekuje se i uvođenje redovnih željezničkih putničkih linija na relaciji Sarajevo – Doboj, a u toku su pregovori i za uvođenje tih vozova na međunarodnoj liniji Sarajevo – Zagreb.\nKadrić je naveo da će se, nakon okončanja remonta pruge na dijelu Bradina, talgo garniture naći i na tzv. južnoj pruzi, od Sarajeva preko Mostara do državne granice.\nUvođenjem talgo garnitura, kako je naveo, Željeznice FBiH imaju namjeru vratiti povjerenje putnika u korištenje željezničkog saobraćaja imajući u vidu da je to najekonomičniji i najisplativiji vid saobraćaja.\n– Udobnost koja se nudi prije svega mladima, poslovnim ljudima i drugima, vjerujemo da će imati efekta i da će u budućnosti naši putnički kapaciteti biti osavremenjeni ovim garniturama te spojiti Sarajevo sa ostalim gradovima u zemlji, a očekujemo da će to u budućnosti biti i prema evropskim destinacijama – dodao je Kadrić.\nTalgo garniture kupljene su putem robnog kredita od Vlade Španije 2006. godine, a u Bosnu i Hercegovinu su isporučene 2010. godine.\n← Uspješni bosanski pisac Mirsad Sinanović priprema roman o Mehmed-paši Sokoloviću\nHafiz Bugari: Budimo ljekari svoga društva →


Don Alberto Norena, hotel null. Ograničeno trajanje ponude!\nDon Alberto - Opis\nhodom udaljenosti od centra grada, ovaj hotel se nalazi u ulici Florez Estrada 4, a pozicija mu je jugozapad za grad Norena. Sve to ga čini idealnim za otkrivanje grada i okoline.U hotelu Don Alberto pronaći ćete sve usluge koje treba da ima hotel kategorije dve zvezdice za grad Norena: Bar, Recepcija otvorena 24 sata, Sobe za nepušače, Perionica, Televizija. Stil ovog hotela je Povoljan.U njemu postoji brza internet konekcija.Ovaj hotel pruža i posebne pogodnosti, kao što je na primer: garaža.Ukoliko želite da idete na aerodrom, Asturias je udaljen 32 kilomet(a)ra od hotela, odnosno oko 65 minuta kolima.Korisne informacije:U ovom hotelu biće Vam na raspolaganju parking uz naplatu.\nDon Alberto tip(ovi):\nDon Alberto sadržaji i usluge\nPozicija ovog hotela je zapad za grad Norena, a nalazi se u ulici Las Cabañas, s/n, na samo 5 minuta hodom od centra grada.Stil ovog hotela za grad Norena je Luksuzan, a kategorija četiri zvezdice. U 999 m -\nNa 27 minuta kolima udaljenosti od centra, ovaj hotel u ulici C/ Rio Dobra 18, Oviedo 33429 sa pozicijom jugozapad za grad Trias, idealan je za otkrivanje svih lepota grada, bez obzira da li ostajete 5,9 km -


Srbiju volimo - Festival starih i umetničkih zanata "Drangulijar"\nFestival starih i umetničkih zanata "Drangulijar"\nTradicionalni festival starih zanata, umetničkih zanata i primenjenih umetnosti „Drangulijar" biće održan od 9. do 12. aprila u prostorijama Matice iseljenika i Srba u regionu (Nušićeva 4) u intervalu od 14 do 22 časa.\nosetioci će imati priliku da uživaju u radovima više od 50 dizajnera i učestvuju u pažljivo kreiranom pratećem programu. Program festivala će dizajnerima i posetiocima omogućiti da kroz predavanja i besplatne radionice steknu nova znanja, upoznaju uspešne umetnike i sami učestvuju u stvaranju umetničkih radova. Ulaz na festival je besplatan.\n16.30 Otvaranje Festivala Drangulijar mini koncertom nstrumentaliste, koreografa i pevača Milana Vašalića. Ovaj čuvar narodne tradicije svira na čak 12 instrumenata među kojima su diple, gajde, različite vrste tambura, ćurlik i drugi arhaični instrumenti. Milan će održati javno predavanje i približiti posetiocima sam način izrade pojedinih instrumenata.\n17.00 – Specijalni gosti festivala ROD odvešće posetioce na putovanje kroz mistični svet staroslovenske mitologije. Predstaviće specijalno dizajniran nakit i odevne predmete inspirisane srpskom mitologijom i pretkoslovljem. Posetioci će imati priliku da vide i jedinstveni šah u svetu, umetničko delo sa bogovima i bićima iz naše mitologije, delo vajara Jovana Petronijevića.\n16.00 – Stručni tim studia Lenart upoznaće zainteresovane sa osnovama šivenja i krojenja kroz besplatnu radionicu „Zakrpica".\n18.00 – Modni studio "Kjara" će kroz modnu reviju predstaviti svoje kreacije za kolekciju proleće-leto 2015. Posetioci će imati priliku da uživaju u prepoznatljivom stilu, unikatnih modela jedinstvenog dizajna, koji su krasili stranice mnogih domaćih i stranih časopisa.\n20.30 – Radionica „Beogradska dama", besplatna lutkarska radionica dr.Dragane Bojović-Jović. Reč je o jedinstvenim lutkama, specifičnog načina izrade koje se nalaze u izlogu galerije u srcu Skadarlije.\n16.00 - Radionica „ReonaTijara", besplatna radionica nakita od žice i dragog kamenja. Osnove stvaranja nesvakidašnjjih komada nakita pokazaće Tatijana Jevtić.\n17.30 - Besplatna radionica „Svaštaonica", u kojoj će vešte ruke umetnika iz Art&Creative pokazati posetiocima osnove crtanja na svili, staklu i drvenim predmetima.\n18.30 - „Radionica sa dušom", besplatna radionica dekupaž tehnike koju će voditi Žana Gočmanac. Na radionici će biti predstavljena tehnika dekupaža na staklu, glini i drvetu.\n19.15 - Radionica „Art in space", besplatna radionica slikarstva. Umetnica Katarina Brkić svojom maštom, znanjem i umećem predstaviće osnovne tehnike crtanja i slikanja.\n16.45 - Škola praistorijske arheologije Sedmorečje održaće predavanje "Praistorija u 21. veku". Cilj predavanja je da se praistorijska kultura prikaže u drugačijem, neočekivanom, kontekstu kako bi savremenog čoveka zainteresovalo za nešto što se događalo u dalekoj prošlosti.\n19.30 - Besplatna origami radionica. Predavač Stoja Vukajlovič-Gavranović autor je pet knjiga o tehnikama origamija i tri naučno-istraživačka rada na temu: Origami i mentalna kontrola,Origami kao korektivni tretmani i Origami-razvojni program.\nFreska poslednjeg ruskog cara Nikolaja Drugog Romanova otkrivena je u manastiru Žiča kod Kraljeva. Freska je decenijama brižljivo skrivana jer su žičkim monasima vlasti 1945. godine naredile da je prekriju. Jedina freska ruskog cara Nikolaja Drugog Romanova u našoj zemlji nalazi se u manastiru Žiči, a otkrivena je tek pre nekoliko godina, jer ...


ŠOKANTNA ANALIZA IZ JERMENIJE: Kapitulacijom Jermenije u Karabahu na sličan način kao Srbije na Kosmetu sad vidimo šta je Putin od Černomirdina naučio | WebTribune\nHome SPEKTAR ŠOKANTNA ANALIZA IZ JERMENIJE: Kapitulacijom Jermenije u Karabahu na sličan način kao Srbije na Kosmetu sad vidimo šta je Putin od Černomirdina naučio\nEkskluzivno iz Jermenije za Vaseljensku o najnovijim događajima i još jednoj ruskoj izdaji svojih „saveznika“.\nSinoć u gluvo doba noći smo čuli vest da je završen konflikt u Nagornom Karabahu.\nPremijer Jermenije Nikol Pašinjan je u vreme kad svi spavaju i bez konsultacija sa bilo kim, saopštio najvažniju vest o nacionalnom interesu naroda na čijem je on čelu i vest koja se tiče svakog Jermena preko svog Fejsbuk naloga.\nTaj njegov čin govori o tome koliko ga ne interesuje njegov narod, jer po njemu oni Jermeni koji nemaju Fejsbuk profil, ne treba ni da saznaju za tako veliku stvar koja se tiče svih Jermena, a mnogi Jermeni zaista nemaju Fejsbuk zato što se u Jermeniji od Fejsbuka više upotrebljavaju ruske društvene mreže Vkontakte i Odnoklassniki ili kako ih neki nazivaju ruski Fejsbuk.\nDomaći putinofili u Srbiji već slave pobedu ruskog cara Putina, kako je pobedio Turke. Kolika je to pobeda za jermenski narod i koliko su Jermeni oduševljeni tom “pobedom” govori to što se masa naroda momentalno nakon Pašinjanovog Fejsbuk saopštenja u sred noći sakupila u Jerevanu i tražila da rastrgne Pašinjana, vičući izdaja. I spontano okupljeni demonstranti su upali u zgradu jermenske vlade, jermenski parlament i Pašinjanov kabinet. Pašinjana nisu našli ali su zato našli njegovog čoveka, predsednika jermenskog parlamenta Ararata Mirzojana i prebili ga sa sve njegovim telohraniteljima.\nTrenutno je Pašinjanov čovek u bolnici, gde ga operišu. Stav jermenskog naroda deli i jermenska policija, s obzirom da prstom nisu mrdnuli tokom upada naroda u zgradu vlade, parlamenta i Pašinjanovog kabineta.\nTo je i odgovor svim Srbima koji za Jermene kažu da vole Pašinjana i njegovu politiku jer je došao obojenom revolucijom na vlast i da su sami to tražili pa im zato Rusija opravdano ne pomaže. Pašinjan je Jermenima nametnut kao i Srbima Vučić i to uz saglasnost zapada i Kremlja.\nKoliko je Pašinjan mutio u vezi tog sporazuma, govori činjenica da je sporazum sa Putinom i Alijevim potpisao u gluvo doba noći i to bez konsultacija sa bilo kim u vladi, a zaobišao je čak i predsednika Jermenije, koji se jutros javio da je o tom sramnom činu saznao iz medija i kritikovao Pašinjana da o tom pitanju ne može da donosi odluke sam na svoju ruku pošto se tiču svih Jermena. Dakle Pašinjan je o tom pitanju morao da konsultuje čak i opoziciju, jer opozicija je takođe predstavnik jednog dela naroda.\nSrbe, koji kažu da je to pobeda zahvaljujući Putinu, pitao bih čija pobeda? U Azerbejdžanu slave pobedu i otvoreno kažu da je Jermenija kapitulirala, dok u Jermeniji viču izdaja i narod je celu noć tražio da uhvati Pašinjana. Osim toga jermenska vojska se dolaskom ruskih mirotvoraca povlači, a Alijev je najavio i dolazak turskih mirovnjaka.\nNa kraju krajeva to se moglo i očekivati, jer Pašinjan je pre nekoliko sedmica izjavio da će biti potrebni bolni kompromisi. Narod ga je nakon te izjave napao i on je počeo da se pravda kako nije mislio bukvalno i da je citirao Lavrova itd. iako Lavrov ni bilo ko osim Pašinjana to nikad nije izjavio.\nPašinjanova izjava o bolnim kompromisima je bio probni balon za jermensku javnost i pošto je narod pobesneo zbog te izjave, potpisao je izdaju krišom u gluvo doba noći.\nNajsramnije ponašanje u celom konfliktu je svakako ponašanje ruskog vrha. Jermenska teritorija je više puta napadana tokom konflikta i Rusija je morala da reaguje, što je i obećala tokom konflikta ako napadnu jermensku teritoriju.\nI naravno uprkos raznim napadima Rusija nije reagovala. Već na samom početku sukoba je Turska uletela u jermenski vazdušni prostor američkim lovcem F16 i u Jermeniji oborila jermenski avion i tom prilikom je poginuo pilot, etnički Rus.\nAzeri su uletali čak i dronovima u Jermeniju, bilo je i bombardovanja ruskih vojnika u Jermeniji na granici sa Iranom a na dan potpisivanja izdaje su Azeri i Turci oborili ruski helikopter u Jermeniji i to u pratnji celog konvoja ruske vojske. Tom prilikom su poginula 2 ruska pilota a treći je teško ranjen.\nAzeri su odmah priznali krivicu, izvinili se i rekli da je “greška” na šta su Rusi reagovali saopštenjem u kome su izjavili da je pozitivno što je Baku odmah priznao da je greškom oborio ruski helikopter. I dodali da je lepo od Azerbejdžana što je obećao istragu o incidentu i garanciju da će pronaći krivce za incident i zahvalili su se Bakuu na izjavi saučešća porodicama poginulih ruskih pilota. Ovo prelazi sve granice dobrog ukusa čak i za Ruse!\nI nakon svega toga od Pašinjana preko Fejsbuka saznajemo da je sukob završen. To nam govori da su se u pozadini iza zavese igrale prljave igre i da je u njima zajedno sa Pašinjanom i Alijevim učestvovala i Rusija.\nNeki će se pitati zašto su Jermeni protiv dolaska ruskih mirovnjaka. Odgovor je jednostavan, zato što mirovnjaci pa makar bili i ruski, nikad ništa dobro nisu doneli na bilo kojoj teritoriji sukoba i što dolaskom mirovnjaka de fakto gubiš kontrolu u svojoj zemlji a pored svega toga, dolaskom mirovnjaka počinju još prljavije igre a to mi Srbi najbolje znamo.\nJoš jedan razlog zašto su Jermeni od početka protiv dolaska ruskih mirovnjaka, je taj što su Jermeni 90-tih godina tokom sukoba u Nagornom Karabahu imali mnogo loša iskustva upravo sa ruskim mirovnjacima, jer pored svih mutnih igri, ruski mirovnjaci su lovili i pucali na jermenske vojnike tako da su ruski mirovnjaci Jermenima 90-tih naneli više štete nego koristi.\nNeki će reći onda je bio Jeljcin na vlasti a sad je Putin. Upravo zbog Putina, koji se predstavlja kao ruski patriota, se od Rusije i očekivalo da Jermeniji kao svom savezniku direktno pomogne u ovom sukobu protiv Turske, jer to nije napad samo na Jermene nego otvoreni turski napad na Rusiju.\nUmesto toga, Rusija je Jermenima pomogla u kapitulaciji a Putin je sa Pašinjanom direktno učestvovao u otvorenoj izdaji jermenskog naroda i to ne kažem ja nego tako smatraju Jermeni.\nOvaj sukob je velika lekcija za Srbe i demant Šešelja i svih ostalih sličnih njemu, koji kažu da bi Srbija savezom sa Rusijom i ulaskom u ODKB i Evroazijsku Uniju bila bezbedna od NATO bombardovanja i da zato Rusima treba dati minimum jednu vojnu bazu u Srbiji.\nJermenija ima rusku vojnu bazu u svojoj zemlji već skoro 25 godina, a pored svega toga Jermenija je članica i EA unije i ODKB i šta su Rusi učinili? Igrali mutne igre iza leđa jermenskom narodu a isto tako igraju mutne igre iza leđa srbskom narodu i mislim da je samo pitanje vremena kada će i Rusija priznati Kosovo kao nezavisnu državu pod izgovorom da ne mogu da budu veći Srbi od Srba. A ako ne daj Bože dođe do sukoba, primer Jermena nam pokazuje da Rusija ni Srbiji ne bi pomogla!\nPodsetio bih da je Rusija slično kao sad u Jermeniji i Srbiju naterala na kapitulaciju tokom NATO bombardovanja. Najzaslužniji za to je ruski političar Černomirdin. Svako ko kaže to je bila Jeljcinova Rusija i da se to ne bi desilo u Putinovo vreme se vara a najbolji dokaz je jermenski primer!\nUostalom, šta Putin misli o čoveku koji je naterao Srbiju na kapitulaciju najbolje govori to da je dolaskom Putina na vlast Černomirdin nastavio diplomatsku službu a 2009. je Černomirdin postavljen za savetnika ruskog predsednika.\nZa mlađe generacije, koje ne znaju ko je Černomirdin, on je ruski diplomata poslan od Rusije 1999. da reši konflikt na Kosmetu tokom NATO bombardovanja Srbije i poznat je po tome što je zajedno sa šiptarskim zetom Ahtisarijem ucenjivao Miloševića da potpiše kapitulaciju.\nU jednom trenutku tokom pregovora, Černomirdin je oborio sve što se nalazilo na pregovaračkom stolu i Miloševiću rekao da ukoliko ne potpiše kapitulaciju, Beograd će biti sravnjen sa zemljom kao taj sto.\nSvi znamo da je nakon toga Srbija kapitulirala na Kosmetu slično kao sad Jermenija u Karabahu i Milošević je Srbima to predstavio kao veliku pobedu isto kao što Pašinjan svoju kapitulaciju naziva velikom jermenskom pobedom.\nPutinova Rusija je očigledno nastavila Černomirdinovu praksu i ne znam da li je slučajno što baš nekoliko dana pred kapitulaciju Jermenije Putin jedan novi ruski ledolomac nazvao Černomirdin i tom prilikom izjavio da je Černomirdin bio dobar čovek i veliki ruski patriota od koga je on mnogo naučio.\nŠta je Putin rekao o Černomirdinu na ovom linku:https://rs-lat.sputniknews.com/rusija/202011031123738938-putin-mnogo-sam-naucio-od-cernomirdina-bio-je-politicar-istorijskih-razmera/\nKapitulacijom Jermenije u Karabahu na sličan način kao Srbije na Kosmetu sad vidimo šta je Putin od Černomirdina naučio.\nBogoljub Spasić (Vaseljenska)


Pripremite svoje prezentacijske vještine i javni nastup na najbolji mogući način - Centar poduzetnica\nPripremite svoje prezentacijske vještine i javni nastup na najbolji mogući način\nPrezentacijske vještine i pripreme za javni nastup / prezentiranje\nSposobnost i vještinu za prodaju i pregovaranje s klijentima potrebno je kontinuirano razvijati radi uspješnog i dugoročnog održavanja odnosa. Kreiranje jedinstvenog prodajnog prijedloga sa dobrim vještinama prezentacije i sigurnosti u svom nastupu, omogućit će prodavaču / prezentatoru bolju i uspješniju prodaju.\nRadionica je namijenjena: svima koji imaju potrebu za javnim govorenjem, savladavanjem treme te prezentiranjem projekata, proizvoda, usluga…\n– razviti osoban stil govora i prezentiranja\n– jasno formulirati i prezentirati ciljeve projekata\n– savladati tremu od javnih nastupa\nTrening – vježbe prezentiranja, radimo individualno nakon radionice, po potrebi sudionika.\nU Glam Style studiju, organizira edukativne radionice na kojima poslovni ljudi, stječu vještine osobnog razvoja: upravljanje osobnim imidžom, izgrađivanje vlastite osobnosti, stjecanje samouvjerenosti, komunikacijske vještine (verbalne i neverbalne), prezentacijske vještine, pripreme za javni nastup,protokolarne aktivnosti, bonton u poslovnom svijetu te opće navike lijepog življenja.


Vesti online / Vesti / Srbija / Evo šta je Dačić dobio od Rogozina na poklon i pobedio sve naše političare\nDobio puške od Rogozina: Ivica Dačić\nNajvredniji među poklonima je srebrna mačeta sa smaragdima procenjena na 50.000 dinara, koju je dobio od predsednika Kazahstana Nursultana Nazarbajeva 25. avgusta prošle godine.\nPrema registru poklona koji vodi Agencija za borbu protiv korupcije, prvi potpredsednik vlade i ministar spoljnih poslova Ivica Dačić dobio je najskuplji pojedinačni poklon od svih državnih funkiconera - i to dve automatske puške čija je vrednost 100.000 dinara, a koje mu je poklonio potpredsednik Vlade Rusije Dmitrij Rogozin.\nDačić je prošle godine dobio ukupno 13 protokolarnih poklona čija je ukupna vrednost 171.000 dinara.\nNikolićevi pokloni još nisu procenjeni\nVrednost 76 protokolarnih poklona koje je u prošloj godini dobio predsednik Srbije Tomislav Nikolić još nije procenjena, a među njima su i pokloni od predsednika Rusije Vladimira Putina - nagradna sablja oficirske Srpske narodne armije Mladena Veljkovića za hrabrost iz 1870. godine i odlivak od medalje za 22. zimske Olimpijske igre u Sočiju, kao i set emajliranog pribora za rakiju od srebra sa motivom zmaja koji je dobio od predsednika Kine Si Djinpinga.\nTakođe, nije procenjena ni vrednost 23 protokolarna poklona koje je u 2016. godini dobila predsednica parlamenta Maja Gojković, među kojima je i slika koju je dobila od Dejvida Mekalistera, 20. septembra.\nŠta je sve Vučić dobio\n* Ko prima najveću platu u Vladi?\nDržavni funkioneri Srbije dobijaju poklone prilikom susreta sa stranim zvaničnicima, pa je tako predsednik Kine Si Đinping 19. juna 2016. poklonio Vučiću mačetu, repliku dinastije Han vrednu 40.000 dinara, dok je od kazahstanskog kolege Baktidžana Abdiroviča 15. novembra dobio srebrni bodež i kožnu kamču sa poludragim kamenjem čija je vrednost 30.000 dinara.\nVučiću je Libanska banka 19. septembra poklonila pozlaćenu novčanicu limitirane serije vrednu 4.000 dinara, Avio kompanija Er frans 17. septembra dve makete avona falkon vredne 4.000 dinara, a Fondacija "Kalif Bin Zajed" 6. septembra maketu Dubaija vrednu 2.500 dinara.\nPremijer Srbije je od ministra spoljnih poslova Grčke 8. januara prošle godine dobio Bibliju na grčkom u srebrnim koricama čija je vrednost 25.000 dinara, od potpredsednika Vlade Rusije Dmitrija Rogozina 11. januara maketu raketnog sistema S 300 u staklenoj kutiji vrednu 8.000 dinara, od ministra spoljnih poslova Nemačke Mihila Rota dobio je 5. septembra tanjir, Majsen - 4.000 dinara, a od delegacije Bundestaga 30. oktobra malu plaketu u staklu - 1.500 dinara.\nVučić je dobijao i protokolarne poklone od stranih ambasadora u Srbiji, pa je tako od ambasadora Kine Lija Mančanga 5. januara dobio Kineski zid na svili vredan 4.500 dinara, od ambasadorke Francuske Kristin Moro 6. januara tekst himne Marseljeza na papiru (1.000 dinara), od ambasadora Turske Mehmeta Kemala Bozaja, 6. januara, kadim ćilim dimenzija 150 sa 200 centimetara vredan 25.000 dinara, a od ambasadora Kazahstana Nurbah Rustemova, 17. februara, naliv pero sa stalkom čija je vrednost 13.000 dinara.\nDevica Marija i tanjiri\nOd vladike Grigorija Vučić je 12. aprila dobio knjigu "Dnevnik oca Šmemana" i sopstvenu fotografiju - 2.000 dinara, a od Odbora mladenaca sa kolekivnog venčanja uramljene potpise sa venčanja sa porukama čija je vrednost 2.000 dinara i taj poklon dobio je 5. marta, na rođendan.\nMeđu poklonima koje je u 2016. dobio predsednik Srbije Tomislav Nikolić su i vaza sa motivom mozaika Device Marije iz Aja Sofije koju je 5. januara dobio od predsednika Vlade Turske Ahmeta Davatoglua, kao i poklon koji je dobio 19. januara od šeika Hameda Bin Zajeda - 40 porcelanskih tanjira na kojima je prikazan deo strukture Velike džamije šeika Zajeda.\nBič za konje i drveni bizon\n* A za švedskog premijera sablja, knjiga, daska i oklagija\n* Šta su sve dobijali srpski premijeri?\nNikolić je od princa Čarlsa 16. marta prošle godine dobio šest porcelanskih dezertnih tanjira iz kolekcije Hajgrov Florilegium.\nOd potpredsednika Irana Sorena Satarija Nikolić je dobio 17. aprila dva poklona - zidnu tapiseriju dimenzija 90 puta 70 sa resama sa istkanim likom Nikolića i molitveni tepih dimenzija 100 puta 100 centimetara, pretežno crvene boje i bogatog veza.\nPredsednik Srbije je 22. avgusta prošle godine od predsednka Almatinske oblasti u Kazahstanu Amandika Batalova dobio tradicionalni bič za konje sa kožnim rukohvatom u boji trule višnje.\nDombru, tradicionalni kazahstanski muzički gudački instrument sa postoljem i uramljeno ulje na platnu "Jutro u stepi" dimenzija 70 puta 108 centimetara autora Hamirova Nikolić je dobio od predsednika Kazhstana Nursultana Nazarbajeva 24. avgusta.\nOd emira Katara, šeika Tamin Bin Hamad Al-Tani 8. novembra Nikolić je dobio sveto drvo sidra u boji srebra na postolju u boji zlata sa dva oriksa ispod krošnje.\nOd ministra odbrane Belorusije Olega Belokonjeva dobio je 9. novembra drvenog bizona približnih dimenzija 30 puta 20 centimetar, a od predsednika Panafričkog parlamenta Rodžer Nkodo Danga mesingane nargile približnih dimenzija 80 puta 25 centimetara.\nSRBIJA "Vučiću, ne zloupotrebljavaj položaj, podnesi ostavku!"\nSRBIJA Sporazum sa Roskosmosom: Srbi ipak ne lete u svemir


SAM :: Uspešno održan sajam preduzetništva u Kragujevcu\nPreko 400 posetilaca prisustvovalo je Sajmu preduzetništva u Kragujevcu 10. marta, koji je SAM organizovao sa DNA Communications i uz podršku Američke agencije za međunarodni razvoj (USAID) u okviru projekta „Šansa za novi početak“.\nSajam preduzetništva u Kragujevcu posetilo je nekoliko stotina građana, koji su imali prilike da čuju više o preduzetničkim incijativama, a između ostalog saznali su da je moguće pokrenuti sopstveni biznis kako za par stotina evra, tako i za nekoliko hiljada evra. Predstavljene preduzetničke ideje osmišljene su na osnovu višemesečnog istraživanja i u skladu sa specifičnostima i potrebama svakog regiona u Srbiji. One su razvrstane po visini investicije, kao i po delatnostima na: proizvodnju, usluge, trgovinu i poljoprivredu.\n„Do sada su, u okviru projekta, održana tri sajma preduzetnišva: u Nišu, Kruševcu i Subotici gde smo zabeležili veliko interesovanje građana. Cilj ovakvih sajmova je da ohrabri ljude da se bave preduzetništvom, da im ukaže na to da za bavljenje biznisom nije potreban ogroman novac, kako se to često misli, već je ključ u ideji i hrabrosti. Nadamo se da će i građane Kragujevca inspirisati neka od predstavljenih preduzetničkih inicijativa i da će ovaj region postati važan privredni centar Srbije“, kazala je na otvaranju sajma izvršna direktorka SAMJelena Bulatović.\nPored predstavnika projekta „Šansa za novi početak“, sajam su otvorili Minja Obradović, član Gradskog veća za upravljanje projektima, međunarodnu i unutrašnju saradnju, Predrag Lučić, predsednik Regionalne privredne komore (RPK) Kragujevac, Zoran Martinović, direktor Nacionalne službe za zapošljavanje.\n„Ovakav sajam preduzetništva smo podržali zato što smo prepoznali njegov ogroman potencijal i zahvalio bih se osnivačima projekta 'Šansa za novi početak' na ovoj inicijativi. Danas su sa nama bivši i sadašnji radnici preduzeća u restrukturiranju za koje sajam predstavlja odličan podsticaj za osnivanje sopstvenog biznisa. Na nama je da ih u tome, kroz redovne aktivnosti ili ovakve sajmove podržimo, kako bi Grad Kragujevac i region Šumadije i Pomoravlja imali što više uspešnih preduzetnika“, rekao je predsednik RPK Kragujevac PredragLučić.\nUčesnici Sajma preduzetništva u Kragujevcu dobili su besplatne savete i ideje o tome u koje oblasti mogu potencijalno investirati, šta je sve potrebno za pokretanje biznisa i kolika početna sredstva. Zahvaljujući lokalnim partnerima, koji se zalažu za razvoj i promociju preduzetništva, svim posetiocima sajma su predstavljeni osnovni izazovi preduzetništva, uspešne priče preduzetnika koje su svoje inicijative pokrenuli, kao i organizacije i instituacije kojima se mogu obratiti za dalje informacije i savete u svom gradu.\nVideo sa sajma možete pogledati ovde.\n„Šansa za novi početak“ je projekat koji sprovodi SAM sa agencijom DNA Communications i uz finansijsku pomoć USAID.\nViše informacija o projektu nalazi se na sajtu www.novipocetak.org.rs, kao i na Facebook stranici.


HTC predstavlja Windows telefone? | SEEbiz.eu\nHTC predstavlja Windows telefone?\nObjavljeno: 26.08.2011 / 11:31\nLONDON - Kompanija HTC zakazala je za 1. septembar u Londonu konferenciju za novinare.\nSpekuliše se da se radi o Windows HTC novitetima.\nIako, verovatno, najpoznatiji po svojim Android uređajima, HTC bi na predstojećoj konferenciji mogao prikazati samo Windows Phone uređaje.\nIzvori govore da će predstavljeni uređaji biti bazirani na Mangu, novoj verziji WP OS-a, a tu su 3,7-inčni HTC Eternity i telefon znatno većih dimenzija HTC Omega, sa ekeanom od 4,5 inča.\nDatumi lansiranja nisu poznati, a HTC nije želeo da komentariše ove navode.\nTagovi: HTC, telefoni, Windows


Papagaji 'srpskog sveta': Zarobljenici u 'pećini' etnopolitike\n13.06.2022 / 20:00 Politika - Piše: Senadin Lavić\nFoto: Senadin Lavić / Fena\nNapokon, umjesto pothranjivanja etnonacijskog ega "tri naroda" trebaju shvatiti samo jednu stvar – Bosna je bosanska!\nNedavno je Muhamed S. Mujkić objavio knjigu pod naslovom Falsifikovana istorija republike srpske. Iluzija o državi u državi (Brčko: Gama, 2022) u kojoj je dezavuirao cinizam promašenih biografija, uzaludnost pojedinih egzistencija, pervertiranost ljudskog djelovanja, bolest velikosrpstva, odanost laži ili, malo preciznije, prevaru koju nam podmeću Nenad Kecmanović i Čedomir Antić. U ovoj knjizi-odgovoru Mujkić je strpljivo, odgovorno i detaljno proveo razarajući désavouer – opovrgavajuće-rakrinkavajući poduhvat! Ko još može povjerovati u Kecmanović-Antićevu konstrukciju srpstva, u besramnu forgery, Fälschung, krivotvorinu, na ovim prostorima od desetog stoljeća? Najvjerovatnije, niko ozbiljan i obrazovan! Pa, to je bolesna karikatura jedne pervertirane ideologije velikosrpstva. Ali oni nisu napisali knjigu Istorija republike srpske radi ozbiljnih čitača i naučnih činjenica. I tu počinje agonija, morbidna velikosrpska agonija…\nOni pišu knjigu da bi “srpski” interpretirali povijest, da bi joj dali “srpsko” značenje i sadržaj, da bi je urezali u glavu običnih ljudi kao “srpsku”, da bi Bosnu srbizirali i predstavili kao “srpsku”, da bi tako prevarili bosanskohercegovačke srpsko-pravoslavne građane i da bi im stvorili iluziju o “srpskoj državi” u Bosni. Osnova njihovog “poduhvata” je velikosrpstvo, dakle, nije nauka i nisu argumentirane činjenice. Oni, ustvari, podređuju nauku srpstvu, pa onda u toj “logici” podređivanja i potčinjavanja ispada da je srpstvo prava nauka i da se zbog srpstva može sve reinterpretirati i prilagoditi. S takvim uvjerenjem i nakanom se onda oblikuje cjelokupna kulturna sadržina, sve djelovanje srpskog bića, na način da je dozvoljeno lagati, varati, obmanjivati, vrijeđati, podvaljivati, ubijati, silovati, rušiti… Kada se napusti etička osnova mišljenja i djelovanja, onda sve epistemičko postaje suspektno i može biti razoreno.\nIz toga se pokreće totalna perverzija koja cijeli srpski narod pokušava “začarati” i držati u interpretacijskoj magli ili u zanosu koji je laž. Tu veliku ulogu u povijesti od 19. stoljeća igraju hegemonijska politika, falsificirajuća znanost, književne izmišljotine i militantno svetosavlje (Crkva Srbije) koje stvara dojam herojske povijesti “nebeskog naroda” na čijoj je strani i sam Bog. Dakle, metod velikosrpstva je vrlo prost. Prema interesu Srbije se konstruiraju “nesumnjive istine” i onda se one provode tako da postanu obavezan dio politike, pravnog “mišljenja”, znanosti, zdravorazumskog prepričavanja, svakodnevnog brbljanja, uvjeravanja i potčinjavanja. Često je u povijesti 20. stoljeća srpstvo ostvarivalo svoje “istine” argumentom sile, pokolja, ratnog zločina i progona Drugih. Prvo je trebalo “raščistiti” s Hrvatima, a onda s drugima!\nDok N. Kecmanović, D. Tanasković, Č. Antić, S. Antonić and com. rade za novce propagandu i satanizaciju bosanstva, muslimana, “islamskog fundamentalizma”, “deklaracija”, “tamnog vilajeta”, “bijelih spavača”, “džihadlija”, “ustaša” i tako redom, producirajući najpoganije stranice nacijskog srpstva i velikosrbijanskog cinizma iza kojeg se kriju hulje i perverzni bolesnici, Bosna se nezaustavljivo uzdiže u vlastitom osvješćenju kao pobjednica nad veleizdajnicima, krvnicima, zločincima, psihopatama. Bosna je neupitna! Ali, povijest je bolna…\nJugoslavija se raspala na opreci između Srba i Hrvata, koja je trajala decenijama, a onda su i Srbija i Hrvatska pokušale otkinuti dio Bosne i uvećati svoju teritoriju. Norbert Mappes-Niediek je čak naglasio da mržnja između Srba i Hrvata nije bila jasna, ali su se sudarali zbog vlasti, nemilosrdno i razorno. “(…) Nije postojala nekakva predodžba o posebnosti prirode bilo jednog bilo drugog naroda. To su narodi bez svojstava. Njihova suprotstavljenost je politička, a ne kulturna”. (Norbert Mappes-Niediek: Die Ethno-Falle. Der Balkan-Konflikt und was Europa daraus lernen kann. Berlin: Christoph Links Verlag, 2005, str. 41.) Na ovom tragu, a u okviru ulaska u postkomunistički okvir, Srđa Popović je predložio vrlo znakovitu obavezu za dva naroda koja su rascijepila Jugoslaviju. On je učestvovao na sastanku hrvatskih i srpskih intelektualaca, održanom u Klubu sveučilišnih nastavnika u Zagrebu gdje je rekao sljedeće: “Namesto kolektivnog ispisivanja iz komunizma, mi se moramo, unutar svojih naroda, suočiti jedni s drugima. Jer mada je gola represija u osnovi revolucionarnog komunističkog eksperimenta, mada je društveno biće, da se poslužim jednom brutalnom metaforom, silovano, u tome su neki našli i svoju korist i svoje zadovoljstvo. Ne zalažem se za antikomunistički revanšizam, ali dok se srpski i hrvatski narod ne suoče sami sa sobom, dok ne dožive svoju istorijsku katarzu, koja seže i pre 45. godine, oni se neće vratiti u istoriju, u vreme i međunarodnu zajednicu. Sistem, naime, nije počivao samo na represiji, već, naročito u svojim kasnijim fazama, i na kolaboraciji, korupciji, intelektualnoj kapitulaciji, gluposti, konformizmu.” (Srđa Popović, “Šta sam rekao: strah od sebe”, Vreme, Br. 1, 29. oktobra 1990; https://www.vreme.com/uncategorized/sta-sam-rekao-strah-od-sebe/) U 19. stoljeću ni jedni ni drugi nisu imali oblikovan koncept nacije. Religija im je bila identitetni stožer iz kojeg su izgradili posebnost. Od druge polovine 19. stoljeća kreće proces nacionaliziranja naroda i on pogađa Bosnu. Nacionalni pokreti Srba i Hrvata su uneseni u Bosnu, isto kao i rat 1990-ih. To je stvorilo pravi haos u društvenoj strukturi. Bosna je postala poprište političkih okršaja i pravih militarnih borbi u kojima je veliku cijenu plaćalo njezino stanovništvo. Između mnogih podstrekača rata očigledno je u Srbiji i širom bivše Jugoslavije “Šešelj povukao deklasirane, najprimitivnije slojeve” – kako kaže B. Bogdanović – “koje ima svaki narod na svijetu i koji se u ovakvim vremenima razbuđuju.” (Bogdan Bogdanović, Glib i krv, Beograd, 2001.)\nČega god se dohvate prve šubare srpstva D. Ćosić, D. Tanasković, N. Kecmanović , M. Bećković i njima slični to postane besmisleno i populizmom trivijalizirano, jer polazište njihovih “epistemičkih” objava o srpstvu nije etičko, humano i povezujuće. Oni razaraju srpsko biće kao karcinom nacijskog cinizma ili kao samouništavajuće zlo. Ono “znanje” koji oni plasiraju u javnosti potaknuto je zlom namjerom, nemoralom, obmanjivanjem i stvaranjem lažne slike povijesti. U njihove mitove o srpstvu više niko bitan ne vjeruje osim nekoliko interesom vezanih nacionalističkih grupacija koje su pogubni odjek 19. stoljeća u paganskoj perverziji našeg vremena. Mitovi Crkve Srbije i velikosrpstva su dezavuirani destruktivnim i zločinačkim pohodom Miloševićevog režima kroz krajolik nestajuće Jugoslavije, koji je srpstvo, kao monstruozno rušenje Drugačijeg, izložio detaljnom pogledu savremenog svijeta i zaprepaštenju pred zločinima koji su iza njega ostali 1990-ih godina. Samo u izopačenoj svijesti moguće je “igrati kolo” i “veseliti” se (“veseli se srpski rode”) nad mrtvim tijelima Bošnjaka, Albanaca ili Hrvata dok njihove kuće gore. Otužni miris spaljenih ognjišta i blesava pjesma nad njima oblikuju estetiku užasa proizvedenu u radovima “srpskih intelektualaca” koji, zaleđeni u vlastitom nemoralu, ne mogu pronaći izlaz iz nacijske pećine u kojoj su već odavno samoizolirani. Oni vide samo sjene na zidu pećine koje promiču, kako je to Platon govorio, i nikada se ne primaknu onome što je noeton topon (sfera umnog). Ti zarobljenici u “pećini” velikosrpskog cinizma sami sebi stavljaju okove mitovima koje proizvode i pripovijedaju u vlastitoj zatočenosti. Kada se pojavi neki Sokrat među njima da ih oslobodi od okova i izbavi iz mraka neznanja, oni ga osude na smrt i ubiju!\nU scenariju velikosrpske hegemonije srpstvo je projicirano kao nadređeno svemu što od 19. stoljeća biva priređeno kao puki dio velikosrpskog nacrta. Na osnovu čega ili po kojem razlogu je nešto takvo moguće? Tu, naravno, nema nekog racionalnog i povijesno-istinitog razloga da se sva populacija velikog dijela Balkana podvede pod srpstvo izuzev političke zamisli srpske hegemonije kao samoumišljaja. U tom nacrtu podređivanja drugih naroda pod srpstvo prepoznaje se nerealna percepcija i oholost. Hrvatski katolički identitet se ne može podrediti srpstvu na osnovu vjere i tu nastupa problem. Bosanski narod muslimanske vjere, Bošnjaci, također, ne može biti podređen srpstvu na osnovu vjerske razlike i oni su svoji u svakom času bez obzira na moguće “preletače”. To već znaju i Dositej Obradović i Vuk S. Karadžić u 19. stoljeću. Iz te razlike i nemogućnosti da se pod srpstvo podvedu katolički i muslimanski dijelovi stanovništva konstruiraće se neprijatelj kojeg treba uništiti da bi se nacrt srpstva ostvario.\nPosebna slika velikosrpskog nemorala je ona iz 1997. godine kada je Matica srpska u Novom Sadu okupila srpsku intelektualnu “klasu” oko Deklaracije kojom se poziva internacionalna javnost da Haški tribunal odmah prekine istražni postupak protiv Radovana Karadžića. Tu Deklaraciju, podršku Radovanu Karadžiću i njegovima “radovima” u Bosni, potpisalo je šezdesetak srpskih znanstvenika, akademika, univerzitetskih profesora, umjetnika, pisaca, novinara, a među njima je bio i patrijarh Crkva Srbije – Pavle. Svi oni bez srama i moralnih dilema izražavaju podršku “djelima” Radovana Karadžića! Dakle, pristaju na laž, obmanjivanje, varku, krivotvorenje, zločine i skrivanje istine. Naravno, to uopće nije slučajno. Karadžić je samo jedan od brojnih izvođača srpskog nacrta hegemonije i relegiranja Drugih s zacrtanih prostora hegemonije.\nEpoha srpskog nacionalizma morala je “izmisliti” povijesne i kulturne činjenice na kojima bi mogla izgraditi jedinstvenu i homogenu “srpsku naciju”. Stoga se činilo u prostom nacionalnom zanosu da je sve dozvoljeno. Stvaranje mitskih naracija oslobađalo je maštu i izmišljanje do neslućenih razmjera. “Kosovski mit”, – kaže M. Popović – “dobio je centralno mesto u duhovnom životu srpske inteligencije u XIX veku. On živi izvan poezije: kod političara, oficira, naučnika, profesora, umetnika, sveštenika, lekara, trgovaca, zanatlija, a naročito kod studenata i đaka. Vremenom, postaje sastavni deo njihove nacionalne ideologije. Vremenom kosovski mit će postati duhovni most između inteligencije i još živih izdanaka boga Vida u našem patrijarhalno-herojskom svetu”. (Popović, Miodrag, Vidovdan i časni krst. Ogled iz književne arheologije, Četvrto izdanje, Beograd: XX vek, 2007, str. 164.) Samo u srpskom mitu izmišljeni kosovski “junak” Miloš (K)Obilić handžarom raspara osmanskog sultana Murata na Kosovu polju! “Promovisanje nacionalne svesti” – kaže Miloš Bogdanović – “utemeljeno je na osvešćivanju u međuvremenu zapostavljenih nacionalnih vrednosti ― srpskog jezika, srpskog pisma, srpskih imena, srpske vere, srpske zemlje, srpskog porekla i srpskog karaktera. Pothranjivanje sujetnog Ega, utemeljeno je, igrom slučaja, na sve samim zabludama: jezik kojim govorimo izmenjen je dinarizacijom i mediteranizacijom pod uticajem starosedelaca Balkana u različite, nekad između sebe čak teško razumljive dijalekte. Samo ćirilično pismo je semitskog a ne srpskog porekla. Svoje izvorne slovenske vere odrekli smo se pod uticajem tri nove vere koje nismo izabrali svesno i dragovoljno, već pod uticajem grčkog, rimskog i turskog političkog uticaja. Izvorno slovensko genetsko poreklo nam je sačuvalo svega oko desetak procenata stanovništva zapadnog Balkana. Svetinje ― što god proglasimo svojom svetinjom, to ubrzo izgubimo, pa se može reći da su naše svetinje jedan od najvećih izvora naših nevolja. Čak i naš karakter nije izvornog slovenskog porekla, već smo ga formirali pod velikim uticajem zatečenih starosedelaca Balkana… Različiti kulturni uticaji su podelili ljude između sebe na nacionalnoj i verskoj osnovi, pa možemo li jednog Srbina, Bošnjaka ili Hrvata ili jednog pravoslavca, muslimana ili katolika više ili manje ceniti na osnovu nacije, vere i kulture koju sam nije izabrao svojim dragovoljnim izborom, već mu je nametnuta jakim kulturnim, političkim i verskim uticajem?”. (Bogdanović, Miloš, Prokletstvo nacije, Beograd, 2011, str. 62.)\nVelikosrpske agenture i papagaji “srpskog sveta” opsjedaju javni prostor svojim prostačkim nebulozama, a istovremeno ujedinjeni sa slikama “ruskog svijeta” pokušavaju Bosnu otkinuti od Evrope i povijesnog evropskog svijeta života u koji pripada. Napokon, umjesto pothranjivanja etnonacijskog ega “tri naroda” trebaju shvatiti samo jednu stvar – Bosna je bosanska!\nStevanović: Konaković je pobrkao lončiće, Hrvati nisu HDZ\nKrišto kandidat za Predsjedništvo, Čavara nosi državnu listu\nNikšić: Pokušaj Varhelyija uvreda za EU i BiH\n15:37 Svijet Američka košarkašica uhapšena u Rusiji suočava se s kaznom zatvora do deset godina\n15:37 BiH Sarajlić: Umanjiti za 12,4 posto koeficijent zaposlenima od koeficijenta četiri pa do članova Predsjedništva BiH\n15:34 Rat u Ukrajini Johnson: Ukrajina ne može pristati na 'loš mir'


Vuksanović - nacionalne manjine ne smiju biti apolitične | Radio DUX\nNaslovnica /Vuksanović - nacionalne manjine ne smiju biti apolitične\nVuksanović - nacionalne manjine ne smiju biti apolitične\nČetvrtak, 19. studenog 2020. - 10:30\nInformatička pismenost smanjuje ukupno etničko distanciranje u opštinama, a mehanizmi za zaštitu od diskriminacije manjinskih naroda i drugih manjinskih nacionalnih zajednica trebaju biti korišćeni u većoj mjeri, dok se zakonska rješanja moraju mijenjati kako bi svi manjinski narodi bili jednaki, saopšteno je na konferenciji Centra za demokratiju i ljudska prava (CEDEM).\nTa organizacija je organizovala online konferenciju o položaju manjinskih naroda i drugih manjinskih nacionalnih zajednica u Crnoj Gori „Ravnopravnost kao stvarnost“, na kojoj su predstavljeni i ključni nalazi analize „Efekat opština kao specifičnih sredina na etničko distanciranje“.\nGlavni metodolog CEDEM-a, prof. dr Miloš Bešić, podsjetio je da ta organizacija od 2007. godina sprovodi istraživanje etničke distance, a da je ovo prvi put da sebave problemima etničkih odnosa i etničkog distanciranja, iz ugla uticaja, tj. efekta opštine kao specifične sredine po svojim kulturnim, socijalnim, etničkim, pa i političkim karakteristikama.\n- Ako krenemo od Crnogoraca, procenat distanciranja prema Crnogorcima na osnovu mjesta u kojem ljudi žive iznosi 21,1%. Taj procenat za distancu prema Srbima je još viši, 24,6%. Prema Bošnjacima je taj efekat opštine 8,5%, prema Muslimanima 14,1%, Albancima 16,3%, Hrvatima 18,8%, Romima 10,1%. Ukupna distanca, kada mjerimo parametar ukupnog distanciranja, je 14% ukupnog distanciranja je zbog efekta opštine kao specifične sredine - naveo je Bešić.\n- Kada je riječ o distanci prema Bošnjacima, u Rožajama gotovo da je nema, dok je u Šavniku i Andrijevici veoma visoka. Kad je u pitanju distanca prema Muslimanima, obrazac je jako sličan kao za Bošnjake, osim u slučaju Kotora gdje smo imali nizak nivo distanciranja prema Bošnjacima, a visok nivo distanciranja prema Muslimanima. Kad je u pitanju distanca prema Albancima, u Ulcinju i Rožajama bilježimo najniže vrijednosti distanciranja - rekao je Bešić.\n- Zaključujemo da postoje dvije ključne karakterstike na nivou opština koje utiču na etničko distanciranje pojedinaca. Preciznije, utvrdili smo da što je stepen nezaposlenosti na višem nivou, utoliko će i stepen etničkog distanciranja biti na višem nivou, te što je veći broj kompjuterski pismenih lica u opštinama, to je i niži nivo etničkog distanciranja - naveo je Bešić.\n- Opšta je preporuka, konsekventno, da treba raditi na jačanju ekonomskog statusa opština, kao i jačanju informatičke pismenosti u opštinama, jer se na taj način može očekivati smanjenje stepena etničkog distanciranja - naveo je Bešić.\n- Puna integracija svih etničkih i nacionalnih zajednica može biti ostvarena isključivo kroz poštovanje i priznavanje njihovih kolektivnih identiteta, zabranom asimilacije i svih oblika diskriminacije manjinskih i nacionalnih zajednica - istakla je Bešić.\nProfesorica Humanističkih studija na Univerzitetu Donja Gorica Nikoleta Đukanović, kazala je na I panelu „Politička participacija i reprezentacija manjinskih naroda i drugih manjinskih nacionalnih zajednica u Crnoj Gori“ daprocenat zastupljenosti manjinskih lista u Crnoj Gori danas iznosi 6,17 odsto.\n- Nakon parlamentarnih izbora 2016. godine procenat zastupljenosti manjinskih lista je iznosio 4,94 odsto, a nakon parlamentarnih izbora 2012. godine 7,40 odsto. Današnji rezultati su bolji od prethodnog saziva, ali ne i saziva parlementa koji je bio karakterističan za period 2012-2016. godine - ukazala je Đukanović.\nOna je upozorila da su zakonska rješenja neprecizna i nedorečena, kada je u pitanju Zakon o izboru odbornika i poslanikai da ostavljaju prostor za zloupotrebe.\n- Potrebno je stvoriti adekvatne mehanizme za predstavljanje manjina, a ne samo partija. To se u Crnoj Gori dosta izjednačava i miješa i prioritetno se govori o partijama, a ne o manjinskim zajednicama, što je potpuno prirodno budući da one učestvuju u kreiranju izbornog zakonodavstva - smatra Đukanović.\nPredstavnik građanskog pokreta UPRE Elvis Beriša,ocijenio je da Romi treba da imaju političkog predstavnika u parlamentu, koji bi se, kako je naveo, prvenstveno bavio položajem Roma i Egipćana i na najdirektniji način tražio da se riješe određena pitanja koja ih tište godinama.\n- Politički subjekti u Crnoj Gori, u poslednjih nekoliko godina, nisu bili otvoreni za mogućnost da na svojim izbornim listama uključe predstavnike RE zajednice, a to su pokazali i poslednji izbori. Na parlamentarnim izborima sve izborne liste nisu imale nijednog predstavnika RE zajednice, dok su na lokalnim izborima dvije izborne liste imale predstavnike ove populacije i to na 56. i 62. mjestu - naveo je Beriša.\n- Da bi jedna nacionalna zajednica opstala, ona mora imati svoj politički identitet. Ona ne smije biti apolitična - ocijenio je Vuksanović.\n- Ono što bih u reformi izbornog zakonodavstva mijenjao je način i procedura registracije novih hrvatskih stranaka. Taj snižen cenzus koji ima hrvatsko nacionalno biračko tijelo je zadovoljavajući. U zakonu treba precizirati da oni koji žele osnovati hrvatsku stranku, bošnjačku ili albansku, moraju potvrditi da identitetski pripadaju tome narodu u čijem osnivanju stranke žele učestvovati - istakao je Vuksanović.\nUvodeći u drugi panel Marko Pejović, programski menadžer CEDEM-a, je kazao da„imajući u vidu ideologije i djelovanja novih političkih konstituenata vlasti,pred institucijama i nosiocima promjena je pregšt izazova da u budućem demokratskom razvoju pokaže volju i odgovornost kako bi se smanjila diskriminacija i ojačala društvena kohezija, teukupan demokratski napredak u svijetlu procesa pristupanja Crne Gore EU i na taj način omogućila potpuna ravnopravnost pripadnika manjinskih naroda i drugih nacionalnih zajednica u svim oblastima u skladu sa zakonskom regulativom koja postoji u Crnoj Gori“.\nZastupnica Crne Gore pred Evropskim sudom za ljudska prava Valentina Pavličićkazala je na II panelu „Mehanizmi za zaštitu od diskriminacije manjinskih naroda i drugih manjinskih nacionalnih zajednica: rezultati i nova rješenja“ da se standard jedne države, kao i sloboda te države, ocjenjuje na osnovu utvrđenih povreda po osnovu diskriminatorskog prava, te da se mehanizmi za zaštitu od diskriminacije moraju koristiti u većoj mjeri.\n- Veoma je važno da državni organi u onom trenutku kada mu se građanin pritužuje da mu je određeno pravo uskraćeno ili mu je dato u manjem obimu pruži kvalitetno obrazloženje kada su u pitanju pritužbe građana kako to ne bi bilo preispitivano od strane Evropskog suda za ljudska parava - kazala je Pavličić.\n- Sloboda drugih osoba je jedno važno mjerilo po kojem se vidi do koje mjere vlada sloboda u nekoj državi i to je standard Evropskog suda - kazala je Pavličić.\n- Kad je riječ o prevenciji, veoma je važno da učimo iz iskustava drugih država, kako nam se ne bi dešavale iste greške i povrede koje su te države pravile. Od toga u velikoj mjeri zavisi evropski put kako naše zemlje, tako i ostalih država - poručila je Pavličić.\n- Imamo mali broj predmeta po osnovu diskriminacije pred našim sudovima, ali moram da se ogradim jer mi te informacije crpimo iz sistema koji je star gotovo dvije decenije i koji ne pruža statistiku koja je najpouzdanija - kazala je Pavličić.\nPredstavnica HNV-a u fokus grupi CEMI-ja


Prijevoz nafte Željeznicama Federacije I.-VI. 2013. godine – NAFTNI DERIVATI\nPrijevoz nafte Željeznicama Federacije I.-VI. 2013. godine\n9. rujna 2013. 27. listopada 2013. admin\nU priopćenju Željeznica Federacije Bosne i Hercegovine navodi se da su u prvoj polovini 2013. godine prevezle 33.423 tone nafte. Prema njihovim pokazateljima, prijevoz nafte željeznicom ima tendenciju rasta u zadnje tri godine. Tokom 2011. godine Željeznice FBiH prevezle su 47.064 tone nafte, u 2012. godini 56.840 tona.\nMeđutim, to su vrlo male količine s obzirom na kapacitete kojima raspolažu Željeznice FBiH. Navedeni prijevoz obavlja se uglavnom privatnim vagon cisternama u vlasništvu, a ne cisternama Željeznica FBiH, iako Željeznice FBiH raspolažu sa 100 vagon cisterni od kojih se 60% može odmah staviti u funkciju, a na ostalima je potrebno izvršiti reviziju, što je moguće uraditi u veoma kratkom vremenskom roku.\nSa postojećim kapacitetima Željeznice FBiH su u mogućnosti da prevezu cca 420.000 tona godišnje, što je za sedam puta više nego što se do sad prevozilo i što bi ovoj kompaniji osiguralo dodatnih šest miliona KM prihoda.\nPrijevoz nafte željeznicom u mnogim državama svijeta reguliran je zakonom o ekologiji. I naša država bi imala višestruke koristi ukoliko bi se nafta prevozila željeznicom. Prije svega, smanjila bi se mogućnost malverzacija, povećali prihodi od PDV-a, ujednačila kvaliteta nafte, rasteretile ceste, smanjio broj nesreća, zagađenja, emisije štetnih plinova, navodi se u priopćenju.\nBakir Izetbegović uvodi arapske trgovce u Terminale u Pločama?\nGazprom povezuje Srbiju s Rumunjskom


Mihajlović: Ekonomsko povezivanje Beograda i Prištine vodi i ka političkom dogovoru - Kosovo Online\nMihajlović: Ekonomsko povezivanje Beograda i Prištine vodi i ka političkom dogovoru\n1. Oktobar 2020. • 08:52\nSporazum iz Vašingtona, otvaranje regionalne kancelarije Korporacijskog fonda za razvoj (DFC) u Beogradu i najavljeni infrastrukturni projekti, mogu da pomognu i političke pregovore između Beograda i Prištine, bilo da se oni odvijaju u Vašingtonu ili Briselu, izjavila je u intervjuu za Kosovo Onlajn potpredsednica Vlade Srbije i ministarka građevinarstva, saobraćaja i infrastrukture Zorana Mihajlović.\nMihajlović je navela da tamo gde ništa ne može da prođe, prvo prođu ekonomija i finansije, prođe novac. Ekonomija je uvek prvi korak koji povezuje ljude, bez obzira šta i kakve interese imali ili kakve političke stavove zastupali, istakla je Mihajlović. Ministarka kaže da je uverena da ishod predsedničkih izbora u novembru u SAD neće promeniti ono što je dogovoreno sa američkom administracijom.\nKakav značaj za Srbiju i region ima dolazak američkog kapitala i otvaranje kancelarije DFC u Beogradu?\nMislim da je veoma važno da imamo razne vrste kapitala u Srbiji. Mi već polako negde radimo sa američkim kapitalom i Amerikancima, to je upravo kroz infrastrukturu, kroz Moravski koridor, koji smo počeli da radimo prošle godine, potpisali ugovor i na kraju krajeva, upravo sa američkom Eksim bankom i UK Finance mi ćemo i finansirati taj projekat. Ali, činjenica da su se dva predsednika sastala, da su dva predsednika razgovarala o mnogim temama, između ostalog o infrastrukturi i povezivanju Beograda i Prištine, mislim da je to jedan ozbiljan signal i ka nekim drugim investitorima. Sad govorimo o pre svega američkim, da je ovaj prostor voljan i željan i treba da ima američkog kapitala. Sa druge strane za Srbiju je ovo jako važno. Srbija je centar transportne zajednice zemalja Zapadnog Balkana. Srbija ima tranzitni koridor. Srbija je tranzitno čvorište. Dakle, velika bi bila šteta da ne privuče i tu drugu vrstu kapitala. Otvaranje regionalne kancelarije Američkog fonda za razvoj, dela američke vlade, za privredni razvoj Srbije je od ogromnog značaja. To će vreme da pokaže vrlo brzo. Nisu ovi razgovori i njihov dolazak u Srbiju, sedam dana nakon sastanka predsednika Trampa i predsednika Vučića, tek tako neka forma. Oni su došli sa ozbiljnim pitanjima, osnovali svoju kancelariju i mi u narednih sedam dana sedamo zajedno i nastavljamo oko projekata tehničke dokumentacije vezane ne samo za projekte Beograd-Priština, nego i za neke druge regionalne projekte o kojima smo pričali.\nOtvaranje kancelarije DFC u Beogradu dosta toga govori.\nGovori upravo zato što je to regionalna kancelarija. Nije to kancelarija koja će samo da se bavi Srbijom i da li se ulaže ili ne ulaže u Srbiju. Ona će se baviti investicijama u celom regionu. Ali, činjenica jeste da je Srbija u središtu regiona. Činjenica jeste da Srbija sada u odnosu na druge države ima najbolje uslove poslovanja. Da smo tranzitni koridor, da imamo fantastičan geostrateški položaj. Prema tome, sve je stvar određenih interesa. Kada govorimo o toj kancelariji u pitanju su pre svega i strateški interesi. Mislim da je to dobro, jer mi smo imali stidljive neke druge vrste kapitala. Sada imamo mogućnost da imamo druge vrste kapitala, zapadnog kapitala, pre svega američkog.\nKoja je ukupna vrednost investicija u infrastukturne projekte i koji su to projekti?\nOno o čemu smo mi razgovarali, prva tema naših razgovora sa američkim razvojnim fondom, bili su pre svega projekti povezivanja Beograda i Prištine. Okvirna investiciona vrednost, govorim okvirno jer za jedan deo tih projekata ne postoji projektno-tehnička dokumentacija, je 3,7 milijardi evra. To je ogroman novac, pogotovo kada govorimo o ukupnim investicijama koje Srbija ima unutar zemlje. Mi pričamo o investicijama od nekih 14 milijardi evra, a ovo je 3,7 milijardi evra. Ali, mi smo razgovarali i o regionalnim projektima. Za Srbiju je od ogromnog značaja da se povezuje sa regionom. Razgovarali smo i o projektima povezivanja sa Bosnom i Hercegovinom, i sa Rumunijom i dodatnim projektima sa Bugarskom. Mi sada možemo da pričamo da na stolu stoji sigurno 6 do 7 milijardi evra samo u oblasti infrastrukture. Naravno to su prvi razgovori. Dogovorili smo se da u narednom periodu vidimo šta od dokumentacije imamo, šta nemamo, šta je potrebno zajednički uraditi. Sa druge strane, sa njima je došla američka Eksim banka. Ona praktično ovaj fond prati u svim njihovim investicijama po celom svetu. Taj Fond ima na raspolaganju 60 milijardi evra koje ulaže po celom svetu. Od nas zavisi da li ćemo zajednički uspeti što više tog novca da angažujemo nekako da bude u ovom regionu.\nJedan od projekata je auto-put mira Niš-Merdare-Priština. Kako će izgledati faze izgradnje i finansiranja?\nMi smo kao država uspeli da obezbedimo finansiranje prve deonice od Niša do Pločnika - 33 kilometara. Srbija je to obezbedila iz evropskih fondova i evropskih banaka. To znači da za deonicu od 220 miliona evra, koliko nas košta, imamo ugovor sa Evropskom investicionom bankom, potpisujemo uskoro ugovor o finansiranju sa Evropskom bankom za obnovu i razvoj, i imamo bespovratna sredstva od Evropske unije od 40 miliona evra. Može se reći i da projekto-tehničkom dokumentacijom i sa finansijama, mi smo taj deo, tih 33 kilometara zaokružili. Očekujem, krajem oktobra ili početkom novembra, raspisivanje javnog međunarodnog tendera za izvođača na ovoj deonici. To znači da bi realno radovi zaista mogli da počnu početkom građevinske sezone naredne godine. Ono za šta nemamo ni kompletnu projektno-tehničku dokumentaciju, ali isto tako ni obezbeđeno finansiranje, jeste sve dalje. Auto-put od Pločnika ka Meradu, odnosno ka Prištini, a ka Prištini se već jedan deo radi od strane američke kompanije, je nešto što smo stavili kao prvu temu kad smo razgovarali sa Amerikancima. To znači da ćemo do kraja ove godine imati završen deo dokumentacije. Moraju da se urade procene koliko bi to koštalo, ali svakako pričamo o minimum 600-700 miliona evra koji su neophodni da bi se te deonice završile. Ono što takođe mora da se doradi jeste što smo mi prvo pričali o auto-putu poluprofilu, a ovo će sada da bude pravi auto put, dve plus dve trake plus zaustavne trake, i u tom smislu sam taj projekat će biti skuplji. Ali, suština značaja auto-puta, odavno se priča o tome, i Evropljani su počeli da govore o tome, jedan deo naše javnosti je to prihvatio, drugi deo se bunio, mi smo ga nazvali auto-put mira, ali suština u stvari jeste u ekonomiji. Tu će pored velikih svetskih kompanija raditi naše kompanije. To je dobro i za naše ljude koji žive dole. Da imaju jednu potpuno drugu komunikaciju u odnosu na onu koju imaju sada. I to je, naravno, dobro za taj deo Srbije - Prokuplje, Kuršumliju...to su delovi Srbije koji nisu dovoljno razvijeni. Auto- put dodatno razvija sve te delove Srbije. Često se, takođe, postavlja pitanje da li je to isplativo. Recimo, Evropska investiciona banka i EBRD ne ulaze ni u jedan projekat, a da pre toga ne rade studije izvodljivosti. Dakle, ukoliko studija pokaže da nešto nije isplativo oni u taj projekat ne ulaze. Nije to pitanje naše želje. Mi možemo da želimo nešto, ali ako to nije isplativo to se ne radi. Sve analize i sve studije koje su oni uradili govore da je ovaj projekat itekako isplativ. To je jedan od razloga zašto smo uspeli da nađemo zajednički jezik i da potpišemo ugovor o finansiranju.\nKada je planirana izgradnja i na koji način će se sprovesti projekti ostalih puteva: Bujanovac - Končulj - Gnjilane - Štrpce od 78 kilometara, brza saobraćajnica Raška - Jarinje - Kosovska Mitrovica na 61 kilometar, kao i rehabilitacija puta Ribariće - Brnjak - Zubin Potok u dužini od 28 kilometara?\nZa svaki od tih projekata mi imamo urađene okvirne pred-studije izvodljivosti. To znači da nemamo ništa od tehničko-projektne dokumentacije. To znači da je naša procena za auto-put od Bujanovca, da bi investiciona vrednost bila oko milijardu evra. Ali, mi ne možemo to da znamo sa sigurnošću dok ne budemo uradili dokumentaciju. Mislimo da tu dokumentaciju takođe radimo sa Amerikancima, zato što oni imaju jedan deo svog portfolija, a to je tehnička pomoć koju daju svim vladama, kao što to uzimamo i radimo recimo sa Evropljanima, kako bi što brže završili projektno-tehičku dokumentaciju i kako bi znali šta je to što bi zaista trebalo da se radi i koliko će nas to zaista koštati. Takođe, ovirni dogovor sa njima jeste da do kraja ove godine imamo bar završenu studiju izvodljivosti, bar za taj jedan auto-put koji je pomenut.\nKada su u pitanju projekti iz oblasti železnice, pričalo se o trasi Raška-Kosovska Mitrovica- Kosovo Polje – Priština, ali ipak se došlo do deonice Niš-Merdare-Priština.\nBilo je raznih varijanti šta uraditi i na koji način. Kako obezbediti da se svi ravnomerno razvijaju. Da budemo realni, u železnički sektor se nije ulagalo. Uvek se ulagalo u puteve i na Kosovu i Metohiji i u centralnoj Srbiji, a železnica je bila negde sa strane jer se smatralo da je potrebno jako puno novca da bi ona uopšte mogla da se podigne. Neke naše analize su govorile da je to dobro za sve da povežemo, ko što imamo auto-put da isto tako povežemo i železnicu, ne samo zbog putničkog saobraćaja. Ljudi obično razmišljaju o putničkom saobraćaju. Ali, nama je jako važan kargo saobraćaj. Teretni saobraćaj će nam upravo doneti određenu vrstu prihoda i profita koje ćemo moći dalje da ulažemo i da razvijamo. Mi imamo železnicu od Ništa do Merdara, i tu priča staje. Prosečna brzina tom železnicom je 30 kilometara na sat. Ali, od Merdara nemamo ništa. Merdare tunel koji smo imali bombardovan je 1999. godine. Od Merdara do Prištine ne zna se čak ni stanje te železnice, tačnije ono što jesu pričali nezvanično to je da jedan deo te železnice uopšte ne postoji, da je to sve skinuto. Ako govorimo o modernizaciji te pruge, koja podrazumeva minimum 120 kilometara na sat, to znači čak izgradnju u jednom delu potpuno nove pruge. Procena je da bi nas to koštalo ko 950 miliona evra. Projektno –tehnička dokumentacija će moći da se radi tek onda kada bude snimljeno stanje od Merdara pa do Prištine. Kada to stanje bude snimljeno, što mi očekujemo posredstvom američkog fonda u narednih nekoliko meseci, onda će se lepo sesti na tehničkom nivou i videti šta to u stvari tačno znači. Šta znači za nas, u delu od Niša do Merdara, a šta u stvari znači za ovaj drugi deo koji praktično kao i da ne postoji. Ali, ono što je važno – pruga će se raditi, ne samo radi putničke veze, već pre svega zbog teretne.\nDa li se i kada može očekivati uspostavljanje avio-saobraćaja?\nTu je negde stvar možda najkomplikovanija. Iako smo počeli pre nekoliko godina da pričamo o avio saobraćaju. Možda smo pre počeli da pričamo o avio-saobraćaju nego o auto-putu i železnici. Još uvek nismo uspeli da uspostavimo taj saobraćaj. Ono što sada već može da se nazire i da se zna jeste da će neke druge strane avio kompanije sigurno leteti na relaciji Beograd- Priština. Ali, nismo još uvek blizu toga da naša nacionalna avio kompanija leti na toj relaciji. Sa druge strane, imamo jednu dobru stvar. Srbija ima i Beograd ima direktnu vezu u vazdušnom saobraćaju sa Amerikom. Postoji velika potreba, dolaska u Beograd iz celog regiona da se leti za Ameriku. Mi ćemo pokušati da iskoristimo bar taj deo, da indirektno da ostvarimo dodatne prihode. Mogu se očekivati sledeće godine sigurno letovi, s tom razlikom, što to za početak sigurno neće biti srpska kompanija.\nKoji je ključni značaj izgradnje ovih infrastrukturnih projekata za građane i Kosova i Srbije?\nDa krenemo od onog što se zove osećaj sigurnosti. Mislim da je važno, da kad god se rade infrastrukturni projekti ta zemlja, ti prostori su sigurni. Mislim da je svuda uvek važna bezbednost i sigurnost. Ja često kažem da smo to imali pre tridesetak godina, puno infrastrukturnih projekata sa celim svetom, možda nam se neke stvari ne bi desile. Pre svega bezbednost i sigurnost. Zatim, angažovanje naših kompanija u velikim infrastrukturnim poslovima. Mogućnost zapošljavanja koja mislim da je stvarno važna. Treća stvar koja u stvari jeste kišobran nad svim tim, to je jedan bolji život. Drugačiji je život kada vi imate infrastrukturu. Drugačiji je kvalitet života, drugačiji su uslovi života. Za sve ljude, i u Srbiji i na Kosovu i Metohiji. I osećaj da su zajedno, da su naši ljudi povezani. Mislim da je to ključni, najveći značaj, pre svega jedan drugačiji kvalitet života. To se pokazalo, gde god uradite 50 kilometara auto-puta. Ti prostori gde se gradi auto-put izgledaju potpuno drugačije kada je taj put urađen, nego u vremenu kad ga nije bilo. Tako će da bude i sa Niš-Merdare-Priština, tako će biti i sa brzom saobraćajnicom, tako će da bude i sa železnicom.\nSporazum u Vašingtonu, dolazak DFC, ekonomija... Koliko to može da pomogne i da li smatrate da će pomoći ovim drugim razgovorima bilo u Vašingtonu bilo u Evropskoj uniji?\nMi ekonomisti često umemo da kažemo da tamo gde ništa ne može da prođe prvo prođe ekonomija i finansije. Tamo gde ništa ne prolazi, prođe novac. Mislim da je to veoma važno. To jeste neka prva stepenica. Puno vremena je prošlo, puno raznih pregovora se vodilo, mnogo je to teško za ljude koji žive dole, teško za nas koji sve to gledamo i pokušavamo da nađemo najbolji način da zaštitimo naše ljude, da zaštitimo našu teritoriju. Sa druge strane, važno je i da ti ljudi ne izgube nadu i da znaju da smo mi tu, ali da isto tako i bolje žive. Ekonomija je uvek prvi korak koji povezuje ljude, bez obzira šta i kakve interese imali ili kakva politička gledanja imali na celu situaciju. Ja stvarno mislim da ovo može da pomogne. Drugo, dolazak američkog fonda, nevezano ko će pobediti na izborima u novembru u Americi, se neće promeniti. Kada se jednom naprave neki koraci kada govorimo o američkoj administraciji, oni su napravljeni, oni se ne povlače nazad. To je za nas jako dobro zato što je to jedna vrsta posredništva u nekim teškim situacijama, a sve je na kraju krajeva stvar ekonomije.\nDFC Zorana Mihajlović putevi Vašingtonski sporazum\nVašingtonski sporazum na delu, DFC-u će biti ponuđen veliki broj projekata\nPoslovna zajednica Srbije kandidovaće za finansijsku podršku međunarodne Razvojne finansijske korporacije (DFC) sektorske i pojedinačne projekte u oblasti infrastrukture, energetike, prerađivačke industrije, ekologije, kao i podrške malom biznisu, koji će unaprediti privatni sektor, oživeti trgovinske veze, doprineti kreiranju novih poslova i radnih mesta za ljude u Srbiji, ali i regionu, pišu Novosti.


Minić (TS): Zabrinjava mogućnost da se suzi obim prava na pristup informacijama | N1 Srbija\nMinić: Moguće sužavanje obima prava na pristup informacijama\n17.04.2018. |10:39 |\nZabrinjavajuće je što Nacrt izmena i dopuna Zakona o slobodnom pristupu informacijama od javnog značaja koji je objavilo Ministarstvo državne uprave i lokalne samouprave sadrži i neka rešenja koja će suziti obim prava na pristup informacijama i usporiti ostvarivanje tog prava, izjavio je Zlatko Minić iz organizacije Transparentnost Srbija.\n"Najveći problem, sa stanovišta istraživačkog novinarstva i borbe protiv korupcije, predstavlja potpuno izuzimanje društava kapitala 'koja posluju na tržištu u skladu sa propisima o privrednim društvima', što se odnosi na preduzeća u državnom vlasništvu, kao što su Elektromreže Srbije, Telekom Srbije, Koridori Srbije, DIPOS i Železnice Srbije", rekao je Minić agenciji Beta.\n"Kako je pokazalo nedavno istraživanje TS, ali i ranija analiza Saveta za borbu protiv korupcije, to može biti kanal za ostvarivanje političkog uticaja na medije i njihovu uređivačku politiku", ocenio je on.\nMinić smatra da je, ukoliko je problem bio u zaštiti interesa tih preduzeća od konkurencije, trebalo samo primeniti mehanizme za zaštitu tih interesa u postojećem zakonu.\n"Bilo je samo potrebno da ti interesi budu valjano obrazloženi i da budu zasnovani na pravnim osnovama koje je zakonodavac prepoznao", kaže on.\n"Treba pomenuti i da Nacrt isključuje iz primene političke stranke i verske zajednice, uz loše obrazloženje. Naime, 'kontrola finansiranja po drugom zakonu' navodi se kao razlog da ne budu obuhvaćeni obavezama iz ovog zakona. Ne samo da u slučaju verskih zajednica ne postoji taj drugi zakon, već postoje i drugi legitimni interesi zbog kojih bi neko mogao imati pravo pristupa njihovim podacima, a ne samo kontrola finansiranja", kazao je Minić.\nzlatko minić Transparentnost Srbije\nTransparentnost: Nema pouzdanih dokaza da inspekcija pritiska medije 30.11.2018.\nTS: Svi hvale predlog budžeta, a niko ga nije video 21.11.2018.\nDa li ovo nekog pametnog i obrazovanog cudi ?


Upotreba Xbody uređaja: Najbolji fitnes za zdrav biznis - XBODY\n» Upotreba Xbody uređaja: Najbolji fitnes za zdrav biznis\n/ Poizvodi\tPromocije\nZa moderno poslovanje je neophodno da imate odličan proizvod, dobar odnos sa klijentima i razvijen biznis plan. Upravo takav profitabilan posao možete da razvijete ukoliko je upotreba XBody uređaja pravilna.\nKoja je tajna uspešnog biznisa? Postoje mnogi recepti ali, baš kao i kada je fitnes u pitanju, potrebna je kombinacija znanja, truda i profitabilne ideje. Za zdrav biznis koji se brzo isplati neophodno je na vreme prepoznati tu ideju. Srećom, ne morate da je tražite, ona je tu i zove se XBody!\nSigurno ste već čuli kako se gradom otvaraju fitnes centri koji nude efikasan treninga za 20 minuta rada. Ideja je toliko neverovatna da mnogi pomisle da nisu čuli dobro, ili da je to jednostavno nemoguće. E pa to je veoma moguće, što pokazuju i sami rezultati vežbača. Sad se sigurno pitate kako ste to propustili i već mislite da je kasno da uđete u posao. E tu grešite!\nXbody fitnes (r)evolucija\nMa koliko da se otvori XBody fitnes studija, termini se popunjavaju velikom brzinom. To je pre svega zbog velike zainteresovanosti ljudi. Mnogi žele da se “stesaju” ali jednostavno nemaju vremena da satima treniraju. Zbog toga je koncept treninga od 20 minuta svima privlačan. Brz i efikasan trening ima dupli benefit.\nNe samo što mogućnost efikasnog treninga privlači vežbače, već kratki treninzi omogućavju više dnevnih termina. To omogućava veći broj treninga što naravno donosi i veću zaradu. Ovaj koncept je moguć zahvaljujući primeni proverenih tehnologija koje se nalaze u XBody EMS uređajima.\nElektrični stimulans za biznis\nEMS uređaji su osnova svakog XBody studija. Oni omogućavaju efikasno treniranje pomoću kontrakcija mišića koje izazivajhu električni impulsi. Upravo je ta električna mišićna stimulacija (EMS) glavni razlog za efikasno vežbanje.\nStimulacija se vrši uz pomoć modernih odela koje nose vežbači tokom treninga. Odela višestruko pospešuju vežbe koje se vrše tokom treninga, aktivirajući mišiće na izuzetno efikasan način. Električni impulsti izazivaju kontrakcije mišića pa su tako svi treninzi izuzetno intenzivni. To dovodi do efikasnog utroška energije i većoj potrošnjki kalorija, čak i kada se vežbač odmara!\nNa ovaj način XBody EMS trening omogućava jačanje mišića, efikasan gubitak kilograma, pospešivanje kondicije i generalno poboljšanje zdravstvenog stanja. Kako je reč o proverenom sistemu rada koji nadgledaju profesionalni lični treneri, svaki XBody studio može da računa na veliki broj klijenata. Jednostavno, EMS trening je dostupan svima, a sve što je potrebno je 20 minuta za vežbanje!\nKako pokrenuti Xbody studio?\nVrlo lako možete da pokrenete svoj XBody studio, čak iako krećete od nule! Za početak, potreban vam je prostor od 45 kvadratnih metara i jedan EMS uređaj. Na ovaj način vrlo brzo možete da ponudite maksimalno efikasan trening bez obzira da li se on odvija u vašem studiju, salonu lepote, spa centru, ili hotelu.\nSvakako je neophodno i da se odlučite za XBody uređaj koji najbolje odgovara potrebama vašeg biznisa:\nXBody Newave prvi je EMS uređaj koji kombinuje karakteristike, kao što su atraktivnost, ergonomija i efikasnost. S ugrađenim višestrukim trenažnim programima za snagu i kardio, touch screen-om koji je jednostavan za korišćenje i inteligentno izrađenim detaljima, XBody Newave predstavlja apsolutni vrhunac žičanog treninga i idealno rešenje za 1-na-1 personalne treninge.\nXBody Actiwave prvi je svetski hibridni EMS uređaj koji omogućava i bežični trening i trening s kablovima u isto vreme. Naročito je interesantan bežični grupni trening koji omogućava treniranje i do 6 klijenata i vođenje 2 ili više treninga istovremeno, uz opciju kreiranja plana treninga za svakog klijenta posebno.\nPravilna upotreba XBody uređaja je ključ uspešnog poslovanja\nKljuč uspešnog poslovanja je pravilna upotreba XBody uređaja. To znači da je pre svega neophodno na pravi način implementirati rad studija. Bez obzira da li želite da unapredite već uspešan biznis dodatnim opcijama za svoje klijente ili krećete od nule – zarada je zagarantovana.\nIz tog razloga su mnogi ugostitelji odlučili da unaprede svoj posao pa tako u nekim hotelima postoji opcija XBody treninga. Oprema je čak dizajnirana tako da bude lako prenosiva, pa nije potreban fiksni prostor za trening. To su mnogi hotelijeri iskoristili da ponude opciju fitnes treninga u sobi, uz naravno, pomoć ličnog trenera.\nTo je samo jedna od mnogih poslovnih opcija koje pruža ova moderna oprema za fitnes trening. Uz pravi pristup, Xbody uređaji će vam omogućiti da realizujete svaku ideju i približite trening svima.\nJedino o čemu treba da brinete je pravila upotreba i nadzor stučnog lica, tj. trenera prilikom treninga. Sve ostalo je u domenu vaših poslovnih ideja i ličnih ambicija kada je razvoj biznisa u pitanju. Razviti dobar biznis plan je mnogo lakše kada znate da je EMS tehnologija spremna za sve izazove.\nNaravno, kada se odlučite da pokrenete Xbody biznis, možete da računate na pomoć stručnjaka. Za početak tu je Start-Up paket koji omogućava brzo razvijanje posla uz kompletnu podršku u opremi, obuci, ali i direktnoj pomoći pri promociji biznisa, čak i na društvenim mrežama!\nUkratko, šta god da osmislite, računajte na nesebičnu pomoć XBody stručnjaka koji će vam pomoći da vrlo brzo povratite početnu investiciju.\n8 načina da pravilno radite vežbe za noge\nEdukacije\tZdrav Život


Kosovski policajci u civilu počeli da skidaju srpske tablice! | Ekspres.net\nKosovski policajci u civilu počeli da skidaju srpske tablice!\nLjimaj smatra da bi mera oduzimanja srpskih tablica značila da vlasnici vozila sa tim oznakama tokom boravka na teritoriji Kosova imaju privremene tablice.\nUpitan da prokomentariše poziv EU Prištini da ukine odluku o povećanju taksi na robu iz centralne Srbije za 100 odsto, Ljimaj kaže da je takav potez Brisela bio očekivan, prenela RTK.\n„Evropska unija mora da shvati da Kosovo više ne može da prihvati pristup kakav Srbija ima prema nama“, rekao je Ljimaj.\nU međuvremenu, prema nezvaničnim informacijama RTK 2 na srpskom jeziku, policajci u civilu su zaustavljali vozila sa tablicama centralne Srbije, vozačima su uručivali saobraćajne kazne i slali ih kod sudije za prekršaje.\nJedan od očevidaca je potvrdio da je policija oduzimala tablice pod izgovorom da „kada ne može RKS u Srbiji, ne mogu ni srpske tablice na Kosovu“.\nPolicija je takođe zaustavljala i vozila sa RKS i KS tablicama, ona su detaljno proveravana, a od vozača su tražili kompletnu opremu od prve pomoći, preko lanaca, do „obaveznog“ posedovanja ćebeta u gepeku automobila.\nPrema nezvaničnim informacijama, desetak vozača je upućeno kod sudije za prekršaje.\nU selima Ranilugu i Velikom Ropotovu žive isključivo Srbi. Nema zvaničnih informacija da li je slična akcija sprovedena i u drugim sredinama na Kosovu.\nRTK 2 je pokušao da stupi u kontakt sa nekoliko policijskih službenika i portparola, među kojima je i portparol policije za region Gnjilana Ismet Hašani, ali svi su bili nedostupni.\nKiM kosovska policija skidanje tablice policajci u civilu


Guslari čuvaju srpsku tradiciju i kulturu - Topličke Vesti\nEkipa Topličkih Vesti28. jula 2021.\nPROKUPLJE- Toplica kao vojnički i junački kraj vekovima neguje tradiciju guslarskog pevanja, tako da i danas u našem kraju postoje guslarska društva u kojima svoju ljubav prema tom narodnom instrumentu, a i slavnoj srpskoj istoriji, iskazuju zaljubljenici u gusle, kako pripadnici starije generacije, tako i oni iz mlađih generacija.\n–Guslari su se u Prokuplju okupili s razlogom, jer je to grad sa imenom sveca Svetog Prokopija našeg zaštitnika, a ujedno i grad slavnog Jug Bogdana i devet Jugovića i prestonica Toplice u kojoj su stolovali junaci poput Milana Toplice i Kosančić Ivana, rekao je predsednik prokupačkog Udruženja guslara „Toplički Gvozdeni puk“ Vladan Radulović.


Dikarlo: U Ukrajini ubijeno više od 700 civila i 52 deteta\nTanjug 18. marta 2022. 07:17\nNJUJORK – Više od 700 civila, među njima 52 deteta, ubijeno je u Ukrajini od početka ruske invazije pre tri nedelje, ali je stvarni broj verovatno mnogo veći, saopštila je zamenica generalnog sekretara UN za politička pitanja Rozmeri Dikarlo.\n„Većina ovih žrtava stradala je od eksplozivnog naoružanja sa širokim dejstvom u naseljenim područjima. Stotine stambenih zgrada su oštećene ili uništene, kao i bolnice i škole“, rekla je Dikarlo u četvrtak, u obraćanju Savetu bezbednosti, prenosi Rojters.\nOna je izvestila Savet bezbednosti da je agencija UN za ljudska prava zabeležila 726 smrtnih slučajeva civila u Ukrajini, među njima 52 deteta i 1.174 povređene osobe, uključujući 63 dece, između 24. februara i 15. marta, a nije precizirala ko je odgovoran za žrtve.\n„Brojne civilne žrtve i uništenje civilne infrastrukture u Ukrajini ne mogu se poreći. To zahteva temeljnu istragu i utvrđivanje odgovornosti“, rekla je Dikarlo.\nSvetska zdravstvena organizacija potvrdila je 43 napada na zdravstvene objekte u Ukrajini, u kojima je poginulo 12 osoba i povređeno više desetina njih , uključujući medicinske radnike, saopštio je danas na sednici Saveta bezbednosti generalni direktor SZO Tedros Adhanom Gebrejesus.\n„U svakom sukobu, napadi na zdravstvene ustanove predstavljaju kršenje međunarodnog humanitarnog prava“, naglasio je Tedros u obraćanju Savetu bezbednosti bez preciziranja ko je odgovoran za ove napade.\nVelika Britanija, SAD, Francuska, Albanija, Irska i Norveška zatražile su ovaj hitan sastanak Saveta bezbednosti Ujedinjenih nacija o Ukrajini, kako bi se rešila eskalirajuća humanitarna kriza u Ukrajini, preneo je BBC.\nSavet bezbednosti Ujedinjenih nacija trebalo bi danas da glasa o rezoluciji koju je predložila Rusija, a kojom se zahtevaju zaštita civila u Ukrajini i bezbedan prolaz za humanitarnu pomoć i ljude koji žele da napuste zemlju.\nMeđutim, stalni predstavnik Rusije pri UN Vasilij Nebenzja rekao je da Moskva neće danas stavljati na glasanje svoj predlog rezolucije u Savetu bezbednosti UN kojom se poziva na bezbedan prolaz za humanitarnu pomoć i zaštitu civila u Ukrajini,\n„Odlučili smo u ovoj fazi da ne tražimo glasanje o našem predlogu, ali ne povlačimo nacrt rezolucije“, rekao je Nebenzja na sednici Saveta bezbednosti u četvrtak,